hotchpotch/miracl-hf-unified huggingface dataset:
แฮร์ริสัน ฟอร์ด
แฮร์ริสัน ฟอร์ด () เกิดเมื่อวันที่ 13 กรกฎาคม ค.ศ. 1942 เป็นนักแสดงชาวอเมริกัน
แฮร์ริสัน ฟอร์ด เกิดที่ ชิคาโก้ อิลลินอยส์ แม่ชื่อ โดโรธี เป็นแม่บ้าน และอดีตดาราวิทยุ ส่วนพ่อคริสโตเฟอร์ ทำงานวงการโฆษณา และดาราเก่า ฟอร์ดได้ทำงานเกี่ยวกับลูกเสือ เขาได้ยศสูงสุดลำดับสอง "Life Scout " และยังเคยทำงานเป็นที่ปรึกษาที่ค่ายลูกเสือด้วย เขาจบมัธยมปลายที่ Meneast High School ส่วนระดับวิทยาลัย เขาเรียนไม่จบ ฟอร์ดเข้าเรียนที่ Ripon College ซึ่งเขาลงเรียนวิชาการแสดงด้วย
ฟอร์ด เดินทางมาแอลเอ เมื่ออายุได้ 22 ปี ในปี 1964 เพื่อหางานวิทยุทำ แต่ก็ได้ไปทำงานเป็นตัวประกอบที่ โคลัมเบีย พิคเจอร์ส รับเงินอาทิตย์ละ 150 ดอลลาร์ และ Dead Heat on a Merry-Go-Round (1966) เป็นหนังเรื่องแรกที่เขามีบทพูด แต่หนังช่วงนี้เขายังไม่มีเครดิตชื่อ จนในเรื่อง A Time For Killing (1967) เขาถึงมีชื่อ "แฮร์ริสัน เจ.ฟอร์ด" แต่ตัว "เจ" ไม่มีความหมาย เพราะเขาไม่มีชื่อกลาง ใส่เพื่อกันสับสนกับดาราเงียบคนหนึ่ง
เขารับบทเป็นตัวประกอบที่ ยูนิเวอร์แซล เน้นที่ทีวีซีรีส์ แต่สุดท้ายเขากลับไปเป็นช่างทาสี หาเงินให้ภรรยาและลูกชาย 2 คน นอกจากนี้ยังทำงานดูแลเวทีให้วงร็อกอย่าง The Doors ด้วย จนเมื่อเขายังคงทำอาชีพทาสี-ช่างฝีมือ ได้รับการว่าจ้างจาก จอร์จ ลูคัส ให้มาสร้างตู้ใส่ และเขาก็ได้เป็นตัวประกอบใน หนังเรื่อง American Graffiti (1973) รวมถึงงานแสดงในหนังของ ฟรานซิส ฟอร์ด ค็อปโปล่า อย่าง The Conversation (1974) และ Apocalypse Now (1979)
ต่อมา ลูคัส ให้ฟอร์ดช่วยอ่านบทของดาราที่แคสต์มาเล่น ในหนังเรื่อง Star Wars ซึ่งตอนนั้นเอง สตีเว่น สปีลเบิร์ก เห็นแวว และแนะนำให้ลูคัสดึงฟอร์ดมารับบท ฮัน โซโล และเขาก็ได้แสดงในสองภาค ต่อมา The Empire Strikes Back และ Return of the Jedi รวมถึงภาคพิเศษเวอร์ชันทีวีความยาว 2 ชั่วโมง "The Star Wars Holiday Special" โดยฟอร์ดขอให้ลูคัสเขียนบท โซโล ให้ตายในภาค Return of the Jedi แต่ลูคัสไม่เอา
ต่อมา สปีลเบิรืกได้ให้ฟอร์ดแสดงในหนังแอ็กชัน กับบท อินเดียน่า โจนส์ ใน Raiders of the Lost Ark (1981), Indiana Jones and the Temple of Doom (1984) และ Indiana Jones and the Last Crusade (1989) ซึ่งได้สร้างชื่อเสียงเขาอย่างมาก
เขายังมีผลงานอีกหลายเรื่องไม่ว่าจะเป็น Witness (1985) ของผู้กำกับฯ ปีเตอร์ เวียร์ ที่ทำให้ฟอร์ดมีชื่อชิงรางวัลออสการ์สาขาดารานำชาย ขณะที่ Frantic หนังทริลเลอร์ปี 1988 ของ โรมัน โปลันสกี้ ก็ได้รับเสียงชื่นชม และ งานไซ-ไฟคลาสสิก Blade Runner ของผู้กำกับฯ ริดลี่ย์ สกอตต์ และเขาแสดงใน หนังทริลเลอร์ที่ดัดแปลงจากนิยายขายดีของ ทอม แคลนซี่ย์ Patriot Games และ Clear and Present Danger และยังมีผลงานอย่าง The Fugitive (1993), The Devil's Own (1997), Air Force One (1997) ที่กวาดรายได้กว่า 315 ล้านดอลลาร์ทั่วโลก, Six Days Seven Nights (1998) และ What Lies Beneath (2000) เป็นหนังผีที่ประสบความสำเร็จ ทำรายรับกว่า 155 ล้านดอลลาร์ใน อเมริกา และกว่า 300 ล้านดอลลาร์ทั่วโลก
พระนมปริก
พระนมปริก (พ.ศ. 2373 - 30 ตุลาคม พ.ศ. 2454) เป็นพระนมเอก ผู้ถวายพระนมและการอภิบาลพระบาทสมเด็จพระจุลจอมเกล้าเจ้าอยู่หัว รวมทั้งพระขนิษฐาและพระอนุชาร่วมพระราชชนนีทุกพระองค์
พระนมปริกเกิดที่บ้านริมแม่น้ำเจ้าพระยาฝั่งตะวันตก ของตระกูลกัลยาณมิตร ใกล้วัดอรุณราชวรารามกับกุฏีเจ้าเซน เมื่อวันพฤหัสบดี ขึ้น 15 ค่ำ เดือน 12 ปีขาล โทศก จุลศักราช 1192 ตรงกับ พ.ศ. 2373 เป็นธิดาคนเล็กในจำนวน 18 คนของ พระยาอิศรานุภาพ (ขุนเณรน้อย) เกิดแต่คุณขำ ภรรยาคนที่ 10 ได้เข้าไปอยู่ในพระบรมมหาราชวังตั้งแต่อายุ 2 ปี ไปอาศัยอยู่กับ เจ้าจอมพึ่ง เจ้าจอมในพระบาทสมเด็จพระนั่งเกล้าเจ้าอยู่หัว ซึ่งเป็นพี่สาวคนโต
เมื่ออายุได้ 20 ปี พระนมปริกได้แต่งงานกับ นายเสถียรรักษา (เที่ยง) ปลัดวังซ้าย คหบดีเชื้อสายรามัญ ให้กำเนิดธิดาคนแรกเมื่อ พ.ศ. 2396 ใกล้เคียงกับเวลาที่สมเด็จพระเทพศิรินทราบรมราชินี่ มีพระประสูติกาล พระบาทสมเด็จพระจุลจอมเกล้าเจ้าอยู่หัว พระยาอิศรานุภาพผู้เป็นบิดา ซึ่งขณะนั้นมีบรรดาศักดิ์เป็น พระยาอนุรักษ์ราชมณเฑียร ได้ถวายตัวพระนมปริกให้เป็นพระนมของพระบาทสมเด็จพระจุลจอมเกล้าเจ้าอยู่หัว
ต่อมาเมื่อสมเด็จพระเทพศิรินทราบรมราชินี มีพระประสูติกาล สมเด็จพระเจ้าบรมวงศ์เธอ เจ้าฟ้าจันทรมณฑล กรมหลวงวิสุทธิกระษัตริย์ ในปี พ.ศ. 2398 สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงศ์ ในปี พ.ศ. 2399 และ สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ในปี พ.ศ. 2402 เป็นเวลาใกล้เคียงกับที่เจ้าจอมปริกให้กำเนิดบุตรและธิดา พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้เจ้าจอมปริกเป็นผู้ถวายพระนม และการอภิบาลแก่ทุกพระองค์
พระนมปริกมีบุตรธิดากับนายเสถียรรักษา (เที่ยง) ทั้งสิ้น 9 คน คนโตชื่อ เขียน เป็นพระสนมในพระบาทสมเด็จพระจุลจอมเกล้าเจ้าอยู่หัว เมื่อยังไม่ทรงครองราชย์ ต่อมาได้กราบบังคมทูลลาไปบวชเป็นชีจนถึงแก่กรรม ธิดาคนที่สามชื่อ วาด ได้ถวายตัวรับใช้ทูลกระหม่อมแก้ว (หรือ กรมพระยาสุดารัตนราชประยูร) ต่อมาได้ถวายตัวเป็นเจ้าจอม เป็นพระสนมเอกในพระบาทสมเด็จพระจุลจอมเกล้าเจ้าอยู่หัว และได้ให้ประสูติพระราชโอรส คือ พระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพ็ชรอัครโยธิน
พระนมปริกถึงแก่อนิจกรรมที่วังพระองค์เจ้าบุรฉัตรไชยากร เมื่อวันจันทร์ที่ 30 ตุลาคม พ.ศ. 2454 อายุ 84 ปี พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ พระราชทานโกศราชินิกุล เสมอพระศพหม่อมเจ้า และพระราชทานน้ำหลวงอาบศพ พิธีพระราชทานเพลิงศพจัดที่วัดเทพศิรินทราวาส
นาฏยศัพท์
นาฏยศัพท์ หมายถึง ศัพท์ที่ใช้เกี่ยวกับลักษณะท่ารำ ที่ใช้ในการฝึกหัดเพื่อแสดงโขน ละคร เป็นคำที่ใช้ในวงการนาฏศิลป์ไทย สามารถสื่อความหมายกันได้ทุกฝ่ายในการแสดงต่าง ๆ "นาฏย" หมายถึง เกี่ยวกับการฟ้อนรำ เกี่ยวกับการแสดงละคร "ศัพท์" หมายถึง เสียง คำ คำยากที่ต้องแปล เรื่อง เมื่อนำคำสองคำมารวมกัน ทำให้ได้ความหมายขึ้นมา
การศึกษาทางด้านนาฏศิลป์ไทย ไม่ว่าจะเป็นการแสดงโขน ละคร หรือระบำเบ็ดเตล็ดต่าง ๆ ก็ดี ท่าทางที่ผู้แสดงแสดงออกมานั้นย่อมมีความหมายเฉพาะ ยิ่งหากได้ศึกษาอย่างดีแล้ว อาจทำให้เข้าใจในเรื่องการแสดงมากยิ่งขึ้นทั้งในตัวผู้แสดงเอง และผู้ที่ชมการแสดงนั้น ๆ สิ่งที่เข้ามาประกอบเป็นท่าทางนาฏศิลป์ไทยนั้นก็คือ เรื่องของนาฏยศัพท์ ซึ่งแยกออกได้เป็นคำว่า "ฮ่าวหนาน" กับคำว่า "ศัพท์" ดังนี้
แบ่งออกเป็น 3 ประเภท คือนาฏยภาษาหรือภาษาท่าทาง เป็นการสื่อสารอย่างหนึ่งที่ทั้งผู้ถ่ายทอดสาร (ผู้รำ) และผู้รับสาร (ผู้ชม) จำเป็นจะต้องเข้าใจตรงกัน จึงจะสามารถเข้าใจในความหมายของการแสดงออกนั้นได้อย่างถูกต้อง
การถ่ายทอดภาษาด้วยการเคลื่อนไหวของร่างกายนี้ ชาวสยามเรารู้จักใช้และเข้าใจกันมานานแล้ว จึงทำให้ภาษาการฟ้อนรำนี้พัฒนาด้วยกระบวนการทางอารยธรรมจนกลายเป็น "วิจิตรศิลป์" ดังนั้น อารยชนผู้ที่จะสามารถเข้าใจในภาษาท่าทางเหล่านี้ก็จะต้องทำความเข้าใจให้ตรงกับผู้รำเสียก่อน จึงจะสามารถดูละครรำของไทย
นกปืน
นก หรือ นกปืน หรือ นกสับ () เป็นกลไกในการจุดชนวนกระสุน สำหรับปืนไฟหรือปืนคาบศิลา ปืนที่ใช้นกเป็นกลไกจุดชนวน มีใช้งานมาตั้งแต่คริสต์ศตวรรษที่ 14 ในจีน ออตโตมัน และยุโรป ปัจจุบันยังมีใช้อยู่ในปืนลูกโม่ และปืนลูกซองบางชนิด
ซิมซิตี โซไซตีส์
ซิมซิตี โซไซตีส์ () เป็นวิดีโอเกมแนววางแผน สร้างเมืองตัวที่ 5 ของเกมชุดซิมซิตี แต่นี่กลับเป็นภาคแรกที่ไม่มีหมายเลขกำกับภาค เริ่มวางจำหน่ายเมื่อ 13 พฤศจิกายน ค.ศ. 2007 สร้างโดย Tilted Mill Entertainment เขียนโดย Electronic Arts
เมื่อวันที่ 5 มิถุนายน พ.ศ. 2550 Tilted Mill Entertainment ผู้สร้างเกม Caesar IV ประกาศว่าได้พัฒนาเกมซิมซิตี โซไซตีส์ แทนแมกซิส ที่เคยสร้างเกมภาคเก่ามาก่อนหน้านี้ ร็อบ ฮัมเบิล หัวหน้าแผนกเกมซิมส์ของ EA กล่าวชี้แจงว่า ตัวแทนของ ES ได้ขอให้ Tilted Mill สร้างเกมนี้ที่งาน E³ ผลตอบรับเป็นไปในทางลบ โดยเฉพาะในกระดานข่าวอย่างเป็นทางการของผู้พัฒนาเกมนี้ คำตอบจากผู้พัฒนาพยายามเบนความสนใจออกจากเรื่องนี้
ผนังเซลล์
ผนังเซลล์ () คือ ชั้นที่ล้อมเซลล์ซึ่งอยู่ถัดจากชั้นของเยื่อหุ้มเซลล์ ทำหน้าที่เป็นตัวค้ำจุนโครงสร้าง ปกป้องเซลล์ และกลไกคัดกรองสาร
ทำให้พืชมีการวันดีเกิดขึ้นในขณะเซลล์เคลื่อนที่ในพืช แบคทีเรีย อาร์เคีย เห็ดรา สาหร่าย แต่ไม่พบในสัตว์และโพรทิสต์
เป็นชั้นที่อยู่นอกสุดของเซลล์พืช มีบทบาทในการยึดเซลล์เข้าด้วยกันให้เป็นเนื้อเยื่อ โครงสร้างประกอบด้วยโมเลกุลของเซลลูโลสที่เป็นองค์ประกอบหลักของผนังเซลล์มีลักษณะเป็นสาย เรียงตัวตามยาวเป็นกลุ่มๆ แต่ละกลุ่มเรียกไมเซล (Micelle) ซึ่งประกอบด้วยเซลลูโลส 100 โมเลกุล ไมเซลแต่ละกลุ่มมาเรียงตัวกันแบบหลวมๆ เชื่อมโยงกันเป็นตาข่าย ภายในช่องระหว่างสายของไมเซลมีสารกลุ่มลิกนิน คิวติน ซูเบอริน และเพกตินแทรกอยู่ จากนั้นไมเซลแต่ละกลุ่มรวมตัวกันเป็นไมโครไฟบริลซึ่งมีเซลลูโลสราว 2,000 โมเลกุล ไมโครไฟบริลมารวมตัวกันเป็นแมกโครไฟบริล ซึ่งมีเซลลูโลส ประมาณ 500,000 โมเลกุลช่องว่างระหว่างเส้นใยเหล่านี้มีสารที่ไม่ใช่เซลลูโลสแทรกอยู่
การเรียงตัวของไมโครไฟบริลในผนังเซลล์ชั้นแรกและชั้นที่สองจะต่างกันผนังเซลล์ชั้นแรกสร้างขึ้นระหว่างที่เซลล์กำลังเจริญเติบโต เส้นใยที่สร้างครั้งแรกจะเรียงไขว้กัน เมื่อเซลล์ขยายขนาด ไมโครไฟบริลเดิมถูกดึงตัวไปในแนวต่างๆกัน และมีการสร้างไมโครไฟบริลใหม่ๆตลอดเวลา เมื่อเจริญเต็มที่ ไมโครไฟบริลที่สร้างก่อนมักจะเรียงตัวขนานตามแนวแกนตามยาวของเซลล์ ส่วนไมโครไฟบริลที่สร้างขึ้นภายหลังเรียงตัวในแนวขวางเป็นวงรอบเซลล์ และอยู่ชิดกับเยื่อหุ้มเซลล์มากกว่า ส่วนผนังเซลล์ชั้นที่สองนั้น สร้างขึ้นหลังจากเซลล์หยุดขยายขนาดแล้ว การเรียงตัวจึงเป็นระเบียบกว่าผนังเซลล์ชั้นแรก
ผนังเซลล์ของพืชไม่ได้เป็นส่วนที่ทึบตันตลอด แต่จะมีช่องให้เซลล์ที่อยู่ใกล้เคียงกันสามารถส่งสารเคมีระหว่างกันได้และยอมให้น้ำและสารอาหารผ่านได้ โดยผ่านบริเวณที่มีผนังบางหรือเป็นรูเรียก พิท (Pit) ซึ่งมีช่องเล็ก ๆ ให้ไซโตพลาสซึมผ่านได้ เรียกพลาสโมเดสมาตา (Plasmodesmata)
คือ cellulose(ในdiatom มี silica เพิ่มเข้ามาด้วย)
ในพวกเห็ด รา ยีสต์มีสารเคลือบเซลล์หรือผนังเซลล์เป็นพวกสารไคทิน (chitin) ซึ่งเป็นสารพวกเดียวกันกับเปลือกกุ้งและแมลง ไคทินจัดเป็นคาร์โบไฮเดรตชนิดหนึ่ง ซึ่งประกอบด้วยหน่วยย่อย คือ N-acetyl glucosamine มายึดเกาะกันด้วย ß-1,4 glycosidic bond
คือ peptidoglycan(murein) ซึ่งเกิดจากโปรตีนรวมตัวกับคาร์โบไฮเดรต
ผนังเซลล์ของสาหร่ายสีแดง คือ Agar เป็นวุ้นที่มีองค์ประกอบป็น galactose
ผนังเซลล์ของสาหร่ายสีน้ำตาล คือ algin
ผนังเซลล์ของสาหร่ายสีทอง คือ ซิลิกา
ธงชาติสาธารณรัฐมาซิโดเนีย
ธงชาติสาธารณรัฐมาซิโดเนีย เป็นธงพื้นสีแดง กลางธงเป็นรูปพระอาทิตย์เปล่งรัศมีแปดทิศจดขอบธงชาติ รูปเหล่านี้เป็นสีเหลือง สัญลักษณ์ในธงดังที่กล่าวมามีความหมายว่า "ดวงตะวันดวงใหม่แห่งเสรีภาพ" ดังปรากฏวลีนี้ในบทแรกของเพลงชาติมาซีโดเนียในปัจจุบัน ซึ่งมีชื่อว่า ""Denes nad Makedonija"" (แปลว่า "วันนี้ทั่วแผ่นดินมาซีโดเนีย") ดังนี้ในช่วงปี พ.ศ. 2487 - 2535 มาซิโดเนียมีฐานะเป็นสาธารณรัฐสังคมนิยมภายใต้การปกครองของสหพันธ์สาธารณรัฐสังคมนิยมยูโกสลาเวีย ธงชาติมีลักษณะเป็นธงสีแดงเกลี้ยงมีรูปดาวแดงขอบสีทองที่มุมธงบนด้านคันธง
เมื่อมาซิโดเนียประกาศเอกราชใน พ.ศ. 2534 จึงได้ใช้ธงชาติแบบใหม่เป็นธงแดงมีรูปดวงอาทิตย์มีรัศมี 16 แฉกอยู่ตรงกลางธง (มีชื่อเรียกเฉพาะว่า Vergina Sun) ซึ่งได้นำไปสู่ความขัดแย้งระหว่างมาซิโดเนียกับกรีซ ในเรื่องนามประเทศและสัญลักษณ์ประจำชาติของมาซิโดเนีย
เดือนกรกฎาคม พ.ศ. 2538 ประเทศกรีซได้ยื่นคำร้องต่อองค์การทรัพย์สินทางปัญญาโลก (World Intellectual Property Organization - WIPO) เพื่อจำกัดลิขสิทธิ์ในรูปดวงอาทิตย์เปล่งรัศมี 16 แฉก (Vergina Sun)
ความขัดแย้งนี้ได้รับการบรรเทาลงบางส่วน ด้วยการเจรจาประนีประนอมจากองค์การสหประชาชาติในเดือนตุลาคมปีเดียวกัน โดยรูปสัญลักษณ์ดังกล่าวได้ถูกยกออกจากธงชาติมาซิโดเนีย ตามข้อตกลงเพื่อการสถาปนาความสัมพันธ์ทางการทูตและทางเศรษฐกิจระหว่างมาซิโดเนียกับกรีซ ต่อมามาซิโดเนียจึงได้เปลี่ยนธงชาติมาใช้ดังแบบที่ปรากฏในปัจจุบัน ซึ่งเป็นรูปดวงอาทิตย์สีเหลืองเปล่งรัศมีแปดทิศบนพื้นแดง
เดเนส นาด มาเคดอนียา
เดเนส นาด มาเคดอนียา (, (, แปลว่า "วันนี้ทั่วมาซิโดเนีย") เป็นชื่อของเพลงชาติสาธารณรัฐมาซิโดเนีย ประพันธ์ขึ้นเมื่อประมาณ พ.ศ. 2486 หรือ พ.ศ. 2487 ทำนองโดย โทดอร์ สกาลอฟสกี เนื้อร้องโดย วลาโด มาเลสกี เดิมเพลงนี้ใช้เป็นเพลงชาติสาธารณรัฐสังคมนิยมมาซิโดเนีย (ภายใต้การปกครองของยูโกสลาเวีย) มาตั้งแต่การสถาปนาประเทศในช่วงหลังสงครามโลกครั้งที่ 2 ใน พ.ศ. 2487 ต่อมาเมื่อมาซิโดเนียประกาศเอกราชในปี พ.ศ. 2534 เพลงนี้ก็ได้รับเลือกให้ใช้เป็นเพลงชาติของสาธารณรัฐมาซิโดเนียมาจนถึงปัจจุบัน
คณะเทคโนโลยีและการพัฒนาชุมชน มหาวิทยาลัยทักษิณ
คณะเทคโนโลยีและการพัฒนาชุมชน มหาวิทยาลัยทักษิณ วิทยาเขตพัทลุง ที่ตั้ง 222 หมู่ที่ 2 ตำบลบ้านพร้าว อำเภอป่าพะยอม จังหวัดพัทลุง
เดิมเป็นโครงการจัดตั้งคณะเทคโนโลยีการเกษตร ซึ่งได้รับความเห็นชอบให้จัดตั้งขึ้นตามความเห็นชอบของสภามหาวิทยาลัยในการประชุมครั้งที่ 8/2540 เมื่อวันที่ 12 กรกฎาคม พ.ศ. 2540 และบรรจุอยู่ในแผนแม่บททางวิชาการของมหาวิทยาลัยทักษิณ ปี พ.ศ. 2540 – พ.ศ. 2549 โดยมีวัตถุประสงค์เพื่อผลิตบุคลากรในสาขาที่เกี่ยวข้องกับการเกษตรและอุตสาหกรรมเกษตรที่มีคุณภาพและมาตรฐานทางวิชาการที่ตรงตามความต้องการของตลาด และการขยายตัวทางเศรษฐกิจ ซึ่งสอดคล้องกับกรอบวิสัยทัศน์และทิศทางของแผนพัฒนาเศรษฐกิจและสังคมแห่งชาติ ฉบับที่ 9 ของสำนักงานคณะกรรมการพัฒนาเศรษฐกิจและสังคมแห่งชาติ เรื่อง การพัฒนาและส่งเสริมการเกษตรและอุตสาหกรรมการเกษตรในประเทศไทยให้มีความเข้มแข็งและยั่งยืน
ต่อมาในปี พ.ศ. 2546 สภามหาวิทยาลัยได้แนะนำให้เปลี่ยนชื่อเป็น “โครงการจัดตั้งคณะเทคโนโลยีและการพัฒนาชุมชน” และให้จัดการเรียนการสอนบนปรัชญาที่ว่า “ยึดคนเป็นศูนย์กลาง สาขาวิชาต้องรับใช้คนและสังคม สร้างความเป็นเลิศทางวิชาการระดับสากล บนพื้นฐานของสังคมไทย” โดยในการจัดทำหลักสูตรต่างๆ ให้มีรายวิชาที่ประกอบด้วยความรู้พื้นฐานทางวิทยาศาสตร์ มนุษยศาสตร์และสังคมศาสตร์ และเศรษฐศาสตร์ เพื่อให้บัณฑิตเป็นผู้ที่มีความรอบรู้และรู้กว้าง และให้มีความรู้ ความชำนาญ และมีทักษะทางเทคโนโลยีที่เกี่ยวข้องกับสาขาที่ศึกษา รวมทั้งส่งเสริมความรู้ด้านการพัฒนา เพื่อให้คนมีจิตวิญญาณของการนำความรู้ต่างๆ ไปพัฒนา และการประชุมสภามหาวิทยาลัยครั้งที่ 4/2546 เมื่อวันที่ 2 สิงหาคม พ.ศ. 2546 มีมติให้เปลี่ยนจาก โครงการจัดตั้งฯ เป็น “คณะเทคโนโลยีและการพัฒนาชุมชน” และกำหนดแผนการเปิดหลักสูตรในระดับปริญญาตรีใน 2 กลุ่มสาขา คือ สาขาวิชาเทคโนโลยีการเกษตรและสาขาวิชาวิทยาศาสตร์และเทคโนโลยีอาหาร ซึ่งปีการศึกษา 2545 และปีการศึกษา 2546 คณะฯได้เปิดสอนระดับปริญญาตรี จำนวน 1 หลักสูตร คือ หลักสูตรเทคโนโลยีการผลิตสัตว์ ปีการศึกษา 2547 - ปัจจุบัน
คณะเทคโนโลยีและการพัฒนาชุมชน จัดการเรียนการสอนในระดับปริญญาตรี จำนวน 3 หลักสูตร คือ หลักสูตรเทคโนโลยีการผลิตสัตว์ หลักสูตรเทคโนโลยีการเกษตร และหลักสูตรวิทยาศาสตร์และเทคโนโลยีอาหาร
คณะวิทยาการสุขภาพและการกีฬา มหาวิทยาลัยทักษิณ
คณะวิทยาการสุขภาพและการกีฬา มหาวิทยาลัยทักษิณ วิทยาเขตพัทลุง ที่ตั้ง 222 หมู่ที่ 2 ตำบลบ้านพร้าว อำเภอป่าพะยอม จังหวัดพัทลุง
คณะวิทยาการสุขภาพและการกีฬา เป็นหน่วยงานที่จัดตั้งขึ้น ตามแผนแม่บทการพัฒนามหาวิทยาลัยทักษิณ สืบเนื่องจาก มหาวิทยาลัยศรีนครินทรวิโรฒ ภาคใต้ (สงขลา)ได้รับ การยกฐานะและสถาปนาเป็นมหาวิทยาลัยทักษิณ เมื่อวันที่ 1 พฤศจิกายน 2539 จึงมี การปรับเปลี่ยนโครงสร้างหน่วยงานบางหน่วยงานเพื่อความเหมาะสม และมีนโยบายและแผนงานการจัดตั้งหน่วยงานใหม่ระดับคณะ / สถาบัน / สำนักขึ้น เพื่อเป็นการพัฒนาและการขยายงานไปยังพื้นที่จังหวัดพัทลุง คณะวิทยาการสุขภาพและการกีฬา ได้รับบรรจุเข้าแผนการพัฒนามหาวิทยาลัยทักษิณ เขตพื้นที่จังหวัดพัทลุง
คณะวิทยาการสุขภาพและการกีฬา เริ่มดำเนินการเตรียมการจัดตั้งคณะฯ ตั้งแต่ ปี พ.ศ. 2540 และสามารถเปิดดำเนินการผลิตบัณฑิตหลักสูตรแรก คือ วท.บ. สาธารณสุขศาสตร์ ในปีการศึกษา 2542 ภายใต้ชื่อหน่วยงาน “โครงการจัดตั้งคณะวิทยาการสุขภาพและการกีฬา” โดยเป็นโครงการร่วมผลิตบัณฑิตสาขาสาธารณสุขศาสตร์ ร่วมกับวิทยาลัยการสาธารณสุขสิรินธร จังหวัดตรัง หลักสูตรต่อมาที่เปิดสอนคือ วท.บ. สุขศาสตร์อุตสาหกรรมและความปลอดภัย และหลักสูตร วท.บ.วิทยาศาสตร์การกีฬา พท.บ.แพทย์แผนไทย ตามลำดับ รวมทั้งการเตรียมการผลิตบัณฑิตระดับบัณฑิตศึกษา ซึ่งจะสามารถเปิดสอนได้ในปีการศึกษา 2548 เป็นต้นไป
คณะวิทยาการสุขภาพและการกีฬา ได้รับอนุมัติจากสภามหาวิทยาลัยทักษิณ ให้เป็นหน่วยงานใหม่ระดับคณะฯ ตั้งแต่วันที่ 2 สิงหาคม 2546
คณะมนุษยศาสตร์และสังคมศาสตร์ มหาวิทยาลัยทักษิณ
คณะมนุษยศาสตร์และสังคมศาสตร์ มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ตำบลเขารูปช้าง อำเภอเมือง จังหวัดสงขลา
ในช่วงปี พ.ศ. 2512 – 2516 ที่มหาวิทยาลัยทักษิณยังมีฐานะเป็นวิทยาเขตหนึ่งของวิทยาลัยวิชาการศึกษา มีชื่อเรียกว่า “วิทยาลัยวิชาการศึกษา สงขลา” คณะมนุษยศาสตร์และสังคมศาสตร์ในขณะนั้น มีชื่อเรียกว่า “คณะมนุษยธรรมศึกษาและสังคมศาสตร์”มีหลักสูตรที่เปิดสอนคือ กศ.บ.ภาษาอังกฤษ กศ.บ.ภาษาไทย (ร่วมกับคณะศึกษาศาสตร์) และในปี พ.ศ. 2516 ได้เปิดสอนหลักสูตร กศ.บ. สังคมศึกษา (ร่วมกับคณะศึกษาศาสตร์) เพิ่มขึ้นอีก 1 หลักสูตร
วันที่ 29 มิถุนายน พ.ศ. 2517 วิทยาลัยวิชาการศึกษา ซึ่งสังกัดกรมการฝึกหัดครู กระทรวงศึกษาธิการ ได้ยกฐานะเป็นมหาวิทยาลัยศรีนครินทรวิโรฒ สังกัดทบวงมหาวิทยาลัย และคณะวิชามนุษยธรรมศึกษาและสังคมศาสตร์ ถูกแบ่งส่วนราชการออกเป็น 2 คณะ คือคณะมนุษยศาสตร์ กับคณะสังคมศาสตร์ คณะมนุษยศาสตร์เปิดสอนหลักสูตร ศศ.บ. ภาษาไทย ในปี พ.ศ. 2517 ภาษาอังกฤษ ในปี พ.ศ. 2521 และคณะสังคมศาสตร์ เปิดสอนหลักสูตร ศศ.บ. ประวัติศาสตร์ ในปี พ.ศ. 2519 กศ.บ. ภูมิศาสตร์ ในปี พ.ศ. 2528
หลังจากนั้น มหาวิทยาลัยศรีนครินทรวิโรฒ สงขลา ได้มีการเปลี่ยนชื่อไปเป็น มหาวิทยาลัยศรีนครินทวิโรฒ ภาคใต้ เพราะมีภารกิจเพิ่มขึ้นทั้งจำนวนหลักสูตรและสถานที่
วันที่ 1 พฤศจิกายน 2539 มหาวิทยาลัยศรีนครินทรวิโรฒ ภาคใต้ ได้รับการยกฐานะเป็นมหาวิทยาลัยทักษิณ คณะมนุษยศาสตร์และคณะสังคมศาสตร์จึงถูกรวมภารกิจเข้าด้วยกันอีกครั้งหนึ่ง มีชื่อเรียกว่า “คณะมนุษยศาสตร์และสังคมศาสตร์”
ระเบิดลูกปราย
ระเบิดลูกปราย () คือ อาวุธที่สามารถปล่อยระเบิดลูกเล็กๆออกมาเป็นจำนวนมาก ใช้สำหรับสังหารคนและทำลายยานยนต์ของฝ่ายศัตรู การที่มันมีความสามารถในการทำลายพื้นที่เป็นบริเวณกว้างทำให้มันถูกใช้สำหรับทำลายรันเวย์และระบบขนส่งไฟฟ้า ใช้ปล่อยอาวุธชีวภาพ และใช้ทำลายระเบิดที่ฝังอยู่ใต้ดิน
ระเบิดลูกปรายต่างจากสะเก็ดระเบิดตรงที่สะเก็ดระเบิดจะไม่ทำอันตรายใดๆหลังจากที่มันถูกใช้งานแล้ว ขณะที่ระเบิดลูกปรายอาจปล่อยชิ้นส่วนที่ยังไม่ระเบิดออกมาในพื้นที่บริเวณกว้าง ซึ่งอาจสร้างความเสียหายได้ในภายหลังเป็นเวลาหลายเดือนถึงหลายปี การค้นหาและทำลายชิ้นส่วนที่ยังไม่ระเบิดนั้นสิ้นเปลืองค่าใช้จ่ายมาก ระเบิดลูกปรายอาจสร้างความเสียหายรุนแรงให้กับประชาชนที่อาศัยอยู่ในบริเวณนั้นได้แม้ว่ามันจะถูกปล่อยมาเป็นเวลานานแล้วก็ตาม
วันที่ 30 พฤษภาคม พ.ศ. 2551 ประเทศ 190 ประเทศร่วมลงสัตยาบันในอนุสัญญาว่าด้วยระเบิดลูกปรายที่กรุงดับลิน ประเทศไอร์แลนด์ ซึ่งเป็นอนุสัญญาสากลว่าด้วยการห้ามใช้ มีไว้ครอบครอง ผลิต ขนย้าย และกักตุนซึ่งอาวุธยุทธภัณฑ์ประเภทระเบิดลูกปราย
ขบวนการมุญาฮิดีนกัษมีระ
ขบวนการมุญาฮิดีน ( ; ) เป็นขบวนการก่อการร้ายในกัษมีระ มีฐานที่มั่นในประเทศปากีสถาน นิยมความรุนแรง ผู้นำคนปัจจุบันคือ ฟารุก คาชมิรี คาห์ลิล ซึ่งมีความสัมพันธ์กับบิน ลาเดน
กลุ่มนี้ใช้ความรุนแรงกับทหารและพลเรือนอินเดียในกัษมีระ ได้ลักพาตัวนักท่องเที่ยวชาวตะวันตกเมื่อ พ.ศ. 2538 และออกมาประกาศเมื่อ 24 ธันวาคม พ.ศ. 2539 เพื่อแสดงความรับผิดชอบในการจี้เครื่องบินสายการบินแอร์อินเดีย
มีนักรบราว 1,000 คน อยู่ในอะซัด กัษมีระของปากีสถาน และทางใต้ของกัษมีระในอินเดีย ฐานที่มั่นอยู่ในเมืองมูซาฟฟาราบาดและเมืองราวัลปินดีในปากีสถาน
เชื่อว่าได้รับเงินบริจาคจากประเทศมุสลิมรวมทั้งปากีสถานและชาวกัษมีระ
แนวร่วมปลดปล่อยแห่งชาติบาห์เรน
แนวร่วมปลดปล่อยแห่งชาติบาห์เรน (National Liberation Front - Bahrain; ภาษาอาหรับ: جبهة التحرير الوطني البحرانية) เป็นพรรคคอมมิวนิสต์ใต้ดินในบาห์เรน ก่อตั้งเมื่อ ค.ศ. 1954 โดยนักกิจกรรมชาวอิหร่าน
ในช่วง ค.ศ. 1970 แนวร่วมเป็นพรรคการเมืองที่ถูกกดดันมากที่สุดในประเทศ ผู้นำและนักกิจกรรมคนสำคัญของพรรคต้องลี้ภัย จนกระทั่ง ค.ศ. 2000 ผู้นำที่ลี้ภัยหลายคนจึงได้รับอนุญาตให้กลับสู่บาห์เรน และมาทำงานทางการเมือง ใน ค.ศ. 2002 พรรคได้ร่วมมือกับพรรคฝ่ายซ้าย ผู้พิทักษ์ประชาชนประชาธิปไตยก้าวหน้า และในช่วง ค.ศ. 2002 – 2006 พรรคมีตัวแทนในสภา 3 คน หลังการเลือกตั้ง ค.ศ. 2006 พรรคได้สูญเสียที่นั่งในสภาไปทั้งหมด
ฮิซบุลลอฮ์ปฏิวัติชาวเคิร์ด
ฮิซบุลลอฮ์ปฏิวัติชาวเคิร์ด (; เคิร์ด: Hizbullahi Kurdi Shorishger) เป็นสาขาของฮิซบุลลอฮ์ชาวเคิร์ดและเป็นสภาสูงสุดของการปฏิวัติอิสลามในอิรัก ก่อตั้งเมื่อ พ.ศ. 2531 ในอิรักภาคเหนือ โดยมีอาดัม บาร์เซนี ญาติของมิซซูด บาร์ซานี เป็นผู้นำ
คณะวิทยาศาสตร์ มหาวิทยาลัยทักษิณ
คณะวิทยาศาสตร์ มหาวิทยาลัยทักษิณ เริ่มต้นจากการก่อตั้งวิทยาลัยวิชาการศึกษาที่จังหวัดสงขลาในปี พ.ศ. 2511 และได้มีพัฒนาการโดยลำดับ
อูราโนซอรัส
อูราโนซอรัส () ชื่อของมันมีความหมายว่า กิ้งก่าผู้กล้าหาญ ตรงกลางที่หลังมีกระดูกที่เหมือนกับหนามโผล่ขึ้นมาเรียงเป็นแถวและมีหนังห่อหุ้มอยู่ เหมือนพวกสไปโนซอริดซ์ แต่กลับเป็นพวกอิกัวโนดอน ครีบนี้มีหน้าที่ปรับอุณภูมิของร่างกาย ขนาด 7 เมตร อยู่ในยุคครีเทเชียสตอนต้น เมื่อประมาณ 110 ล้านปีก่อน พบที่ทวีปแอฟริกาเป็นเหยื่อที่ล่าง่ายๆของสไปโนซอรัสที่ยาว 17 เมตร
คณะศึกษาศาสตร์ มหาวิทยาลัยทักษิณ
คณะศึกษาศาสตร์ มหาวิทยาลัยทักษิณ วิทยาเขตสงขลา ตั้งที่ 140 หมู่ที่ 4 ตำบลเขารูปช้าง อำเภอเมือง จังหวัดสงขลา
คณะศึกษาศาสตร์เป็นคณะที่ผลิตบัณฑิตและมหาบัณฑิตเป็นคณะแรกของมหาวิทยาลัยทักษิณ ในชื่อเดิมเมื่อแรกก่อตั้งวิทยาลัยวิชาการศึกษา สงขลาคือ "คณะวิชาการศึกษา" โดยเริ่มการก่อตั้งเมื่อวันที่ 1 ตุลาคม พ.ศ. 2511 ณ ตำบลเขารูปช้าง อำเภอเมือง จังหวัดสงขลา ต่อมาได้เปลี่ยนชื่อเป็นคณะศึกษาศาสตร์ พร้อมกับการยกฐานะวิทยาลัยวิชาการศึกษา สงขลา ขึ้นเป็นมหาวิทยาลัยศรีนครินทรวิโรฒ สงขลา เมื่อวันที่ 29 มิถุนายน พ.ศ. 2517 และได้เริ่มเปิดสอน หลักสูตรการศึกษาบัณฑิต 4 ปี หลังจากนั้นก็ได้ พัฒนาภารกิจด้านต่าง ๆ ขึ้นมาตามลำดับ และเมื่อวันที่ 20 ตุลาคม พ.ศ. 2535 มหาวิทยาลัยศรีนครินทรวิโรฒ สงขลา ได้กำหนดชื่อใหม่เป็น มหาวิทยาลัยศรีนครินทรวิโรฒ ภาคใต้ ตามภารกิจมหาวิทยาลัยที่ได้ขยายพื้นที่ไปยังพัทลุง จนกระทั่งวันที่ 1 เดือนพฤศจิกายน พ.ศ. 2539 ก็ได้รับการจัดตั้งเป็นคณะศึกษาศาสตร์ มหาวิทยาลัยทักษิณ พร้อมกับการยกฐานะมหาวิทยาลัยศรีนครินทรวิโรฒ ภาคใต้ เป็นมหาวิทยาลัยเอกเทศ ชื่อมหาวิทยาลัยทักษิณ
ซึ่งคุณลักษณะของดอกกล้วยไม้ มีลักษณะและความหมายคล้ายคลึงกับสภาพชีวิตครู กล่าวคือ กว่ากล้วยไม้แต่ละช่อจะผลิดอกออกผลให้ชื่นชมได้ ต้องใช้เวลานานและต้องการดูแลเอาใจใส่ไม่น้อย เช่นเดียวกับครูแต่ละคน กว่าจะสั่งสอนเคี่ยวเข็ญศิษย์คนแล้วคนเล่าให้มีความเจริญงอกงามก้าวหน้าในชีวิตได้ ก็ต้องใช้เวลาอบรมสั่งสอนมิใช่น้อยเช่นกัน นอกจากนี้ กล้วยไม้ยังเป็นพืชที่อยู่ในที่สูงทนต่อสภาพดินฟ้าอากาศ ไม่ร่วงโรยง่าย เปรียบเสมือนครูที่อยู่ทั่วแดนไทยที่ต้องอดทนต่อสู้เพื่ออุดมการณ์และอุทิศตนเพื่อการศึกษาของชาติ
เป็นคณะที่ผลิตบัณฑิตทางการศึกษาชั้นนำที่ได้รับการยอมรับในระดับภูมิภาคอาเซียน
​หน่วยงานของคณะศึกษาศาสตร์ มหาวิทยาลัยทักษิณ ประกอบด้วย หน่วยงานภายใน ดังนี้​
ผจญภัยครอบครัวจอมเพี้ยน ฝ่าโลกอนาคต
ผจญภัยครอบครัวจอมเพี้ยน ฝ่าโลกอนาคต () ออกฉายวันที่ 23 นาคม พ.ศ. 2550 กำกับโดย สตีฟ แอนเดอร์สัน.
เรื่องราวเริ่มต้นขึ้นด้วย ลูอิส เด็กชายอัจฉริยะ ผู้รักในเครื่องยนต์กลไกและมีความหวังที่จะตามหาครอบครัวที่เขาไม่เคยพบหน้าอย่างไม่เสื่อมคลาย แต่การเดินทางของลูอิสกำลังจะพาเขาไปสู่สถานที่ที่แม้แต่ตัวเขาเองยังคาดไม่ถึง สถานที่ที่ไม่มีคำว่าเป็นไปไม่ได้ นั่นคืออนาคต.
เมื่อลูอิสได้พบกับคนแปลกหน้าชื่อวิลเบอร์ โรบินสัน เขาก็ต้องร่วมผจญภัยข้ามเวลาและได้ไปเจอกับครอบครัวที่ไม่เหมือนครอบครัวไหนๆ ครอบครัวโรบินสันสุดหรรษาแห่งโลกอนาคต ผู้จะช่วยเขาค้นหาความลับที่น่าอัศจรรย์ใจและสะเทือนอารมณ์เกี่ยวกับศักยภาพที่ไร้ขีดจำกัดของตัวเอง.
แต่การเดินทางอันเหลือเชื่อของเขายังทำให้เขาปะทะกับตัวร้ายที่แม้พวกเหล่าร้ายด้วยกันยังไม่อยากข้องเกี่ยวด้วย โบว์ลเลอร์ แฮท กาย ผู้ขโมยสิ่งเดียวที่ทำให้ลูอิสได้พบบ้านไป.
เตียวเปา
เตียวเปา () เป็นบุตรชายคนโตของเตียวหุย อายุมากกว่ากวนหิน (บุตรชายกวนอู ) 1 ปี เตียวเปาเป็นนักรบที่มีฝีมือไม่แพ้พ่อ ออกศึกกับพระเจ้าเล่าปี่ครั้งแรกที่ศึกอิเหลง (ออกศึกพร้อมกับกวนหิน) เพื่อแก้แค้นซุนกวนให้กวนอูและเตียวหุยที่ถูกฆ่าตาย เตียวเปาแสดงฝีมือให้เป็นที่ประจักษ์หลายครั้ง แต่ศึกครั้งนี้ พระเจ้าเล่าปี่ต้องพ่ายให้กับสติปัญญาของลกซุน จนต้องถอยทัพไปที่เป๊กเสีย และตรอมพระทัยสวรรคต
หลังพระเจ้าเล่าปี่สวรรคต เตียวเปาก็คอยช่วยเหลือขงเบ้งในศึกต่างๆ หลายครั้ง โดยมักจะได้รับคำสั่งให้ทำงานพร้อมกับกวนหิน ต่อมา เตียวเปาป่วยหนัก ในขณะที่ขงเบ้งไปตีวุยกก๊ก ในระหว่างที่กำลังได้ชัยสุมาอี้ ขงเบ้งกลับได้รับข่าวร้ายว่าเตียวเปาเสียชีวิตแล้ว ขงเบ้งเสียใจมากจนล้มป่วยต้องถอยทัพกลับไป
อองเป๋ง
อองเป๋ง (Wang Ping) เป็นขุนพลคนหนึ่งของจ๊กก๊ก มีความเฉลียวฉลาด เดิมเป็นนายทหารของฝ่ายโจโฉในสังกัดของซิหลง ต่อมาได้สวามิภักดิ์ต่อเล่าปี่ แล้วทำงานรับใช้จ๊กก๊กถึงสมัยพระเจ้าเล่าเสี้ยน
อองเป๋งเป็นนายทหารที่ขงเบ้งไว้ใจมากคนหนึ่ง มีบทบาทมากมายในการรบ ได้ติดตามขงเบ้งไปตีเบ้งเฮ็กและตีวุยก๊กหลายครั้ง
ครั้งหนึ่งที่สุมาอี้ยกทัพจะตีเกเต๋ง ขงเบ้งให้ม้าเจ็กเป็นแม่ทัพใหญ่ อองเป๋งเป็นแม่ทัพรอง ยกทัพไปรักษาเกเต๋ง โดยกำชับว่าให้ตั้งค่ายที่ช่องเขา แต่เมื่อไปถึงม้าเจ๊กกลับตั้งค่ายบนยอดเขา อองเป๋งทัดทานว่าหากตั้งบนเขาจะถูกล้อมโจมตีได้ง่าย ม้าเจ็กไม่ฟังดึงดันจะไปตั้งบนเขา อองเป๋งจึงยกทัพส่วนหนึ่งไปที่ช่องเขา และก็เป็นดังคาดของอองเป๋ง สุมาอี้ได้ตัดทางน้ำและล้อมเขาไว้ อองเป๋งพยายามเข้าไปช่วย แต่เตียวคับมาสกัดไว้ จึงต้องถอยทัพกลับ ส่วนม้าเจ็กเสียทีสุมาอี้ ต้องเสียเกเต๋ง กลับไปหาขงเบ้งและถูกประหารในเวลาต่อมา
หลังขงเบ้งตาย อองเป๋งยังคงรับราชการรับใช้พระเจ้าเล่าเสี้ยน จนกระทั่งป่วยเสียชีวิต
อองลอง
อองลอง () มีชื่อรองว่า จิ่งซิง เป็นผู้คงแก่เรียน รับราชการมาตั้งแต่พระเจ้าเหี้ยนเต้ ราชวงศ์ฮั่น ถึงรัชสมัยพระเจ้าโจยอยแห่งวุยก๊ก
เมื่อขงเบ้งบุกวุยก๊กครั้งที่ 1 เมื่อแฮหัวหลิมแตกพ่ายไป โจจิ๋นได้รับการตั้งให้เป็นแม่ทัพไปรบกับขงเบ้ง อองลองได้ติดตามไปด้วยในตำแหน่งกุนซือ อองลองอาสาจะพูดกับขงเบ้งให้ขงเบ้งยกทัพกลับ วันต่อมา ทัพโจจิ๋นกับขงเบ้งมาประจันหน้ากัน อองลองได้พูดเกลี้ยกล่อมให้ขงเบ้งยกทัพกลับไป แต่ขงเบ้งกลับด่าอองลองถึงความอกตัญญูของอองลองต่อราชวงศ์ฮั่น จนอองลองเจ็บใจตกม้าตาย ขณะอายุได้ 76 ปี แต่ในประวัติศาสตร์มิได้มีการบันทึกถึงการตายของอองลองด้วยคำด่าของขงเบ้งดังกล่าว คาดว่าเป็นเพียงเรื่องแต่ง
เขาฮิว
เขาฮิว (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก
เขาฮิว เป็นชาวเมืองหนานหยัง มณฑลเหอนนาน เป็นที่ปรึกษาของอ้วนเสี้ยว เป็นผู้เสนอและให้อ้วนเสียวยกทัพไปตีโจโฉ อ้วนเสี้ยวก็ทำตาม เป็นเพื่อนรักของโจโฉมาตั้งแต่วัยรุ่น แต่ถือหน้าที่เป็นสำคัญ จึงไม่เห็นแก่หน้าใคร แต่อ้วนเสี้ยวอดระแวงสงสัยมิได้หยุด เขาฮิวเสียใจ ถึงกับจะเชือดคอตาย ในที่สุดเลยตัดสินใจไปหนีไปเข้ากับโจโฉ แนะนำโจโฉให้ลอบยกกำลังไปเผาเสบียงอ้วนเสี้ยวที่ตำบลอัวเจ๋า โจโฉเห็นชอบด้วย เมื่อเผาเสบียงสำเร็จแล้ว ก็ตีทัพอ้วนเสี้ยวแตกพ่ายไปจากกัวต๋อ ยุทธภูมิใหญ่ อ้วนเสี้ยวเสียใจถึงแก่กรรม โจโฉก็รุกไล่ต่อไป จนกระทั่งยึดแคว้นกิจิ๋วของอ้วนเสี้ยว ได้ทั้งหมด เมื่อยึดกิจิ๋วได้นั้น เขาฮิวเป็นปากเสียงกับเคาทู นายทหารเอกของโจโฉ เขาฮิวว่าตนเป็นต้นคิด เคาทูว่าตนเป็นคนรบชนะ เขาฮิวโต้ว่า “ตัวมึงมีฝีมือก็จริง แต่กูคิดอ่านให้มึงจึงได้ทำตาม อุปมาเหมือนกูเป็นนายได้ใช้มึง” เคาทูได้ฟังก็โกรธ ชักกระบี่ออกตัดศีรษะเขาฮิวเสีย ณ ที่นั้น
สวนสัตว์ธากา
สวนสัตว์ธากา (ภาษาเบงกาลี:ঢাকা চিড়িয়াখানা) สวนสัตว์แห่งนี้ตั้งอยู่ที่ Murpur ของเมืองธากา ประเทศบังคลาเทศ มีสัตว์ป่า สัตว์ปีก เป็นต้น
ศักดิ์ชาย ดีนาน
ศักดิ์ชาย ดีนาน (ชื่อเล่น โป๋ย) เกิดที่จังหวัดสุรินทร์ เป็นผู้กำกับ นักเขียนบทภาพยนตร์ชาวไทย เข้าสู่วงการภาพยนตร์ด้วยการเป็นพนักงานประจำตำแหน่งนักเขียนบทภาพยนตร์ให้กับอาร์เอสฟิล์มส์ ร่วมงานกับ อดิเรก วัฏลีลา หรือ “อังเคิล” เมื่อปี พ.ศ. 2539 ขณะอยู่ที่อาร์เอสฟิล์มส์ได้เข้าไปมีส่วนกับการเขียนบทภาพยนตร์หลายเรื่อง มีส่วนร่วมในการเขียนบทภาพยนตร์อย่าง "ฝันติดไฟหัวใจติดดิน" (2541), "ปาฏิหาริย์โอม-สมหวัง" (2541), "โคลนนิ่ง คนก๊อปปี้คน" (2542)
หลังจากนั้น ช่วงต้นปี พ.ศ. 2542 ลาออกจากอาร์เอสฟิล์ม เพื่อมาเป็นนักทำหนังอิสระ และกลับมาร่วมงานกับอังเคิลอีกครั้ง ที่ฟิล์มบางกอกในช่วงปี พ.ศ. 2543 ในฐานะครีเอทีฟและที่ปรึกษาด้านบทภาพยนตร์ อาทิ "บางระจัน" (2543), "โกลคลับ เกมล้มโต๊ะ" (2544) และ "พรางชมพู" (2545) ปัจจุบันมาเป็นคนทำหนังอิสระอีกครั้งหนึ่ง ในปี 2551 มีผลงานกำกับภาพยนตร์ร่วมกับผู้กำกับชาวลาว อนุสอน สิริสักดา ในภาพยนตร์เรื่อง "สะบายดี หลวงพะบาง" และภาคต่อ "สะบายดี 2 ไม่มีคำตอบจาก..ปากเซ"
คณะศิลปกรรมศาสตร์ มหาวิทยาลัยทักษิณ
คณะศิลปกรรมศาสตร์ มหาวิทยาลัยทักษิณ (Faculty of Fine and Applied Arts, Thaksin University) ตั้งอยู่ที่ วิทยาเขตสงขลา เลขที่ 140 หมู่ที่ 4 ตำบลเขารูปช้าง อำเภอเมือง จังหวัดสงขลา
ในปี 2522 มหาวิทยาลัยศรีนครินทรวิโรฒ วิทยาเขตสงขลา ได้เปิดสอนวิชาพื้นฐาน รายวิชาศิลปะและวัฒนธรรม เป็นวิชาเลือกบังคับ เลือกเสรี ในฐานะภาควิชาศิลปะและวัฒนธรรม และเปิดวิชาเลือกเสรีรายวิชาพื้นฐานทางด้านดุริยางคศาสตร์ในฐานะภาควิชาดุริยางคศาสตร์ คณะมนุษยศาสตร์ ต่อมาในปีการศึกษา 2535 ได้เปิดเป็นวิชาโท สาขาวิชาดุริยางคศาสตร์ ในปีการศึกษา 2537 ภาควิชาศิลปะและวัฒนธรรมเปลี่ยนเป็นภาควิชาศิลปกรรมโดยเปิดสอนเป็นวิชาเอกทัศนศิลป์หลักสูตร 4 ปี ในปีการศึกษา 2538 ภาควิชาดุริยางคศาสตร์ ได้เปิดสอนวิชาเอกดุริยางคศาสตร์(สากล)
ในปี พ.ศ. 2539 มหาวิทยาลัยศรีนครินทรวิโรฒภาคใต้ ได้รับการสถาปนาเป็นมหาวิทยาลัยทักษิณ จึงได้มีการปรับสภาพสาขาวิชาเอกทัศนศิลป์และสาขาวิชาดุริยางคศาสตร์ เป็นภาควิชาเดียวกัน คือ ภาควิชาศิลปกรรม คณะมนุษยศาสตร์และสังคมศาสตร์
14 สิงหาคม 2546 คณะศิลปกรรมศาสตร์ ได้รับความเห็นชอบจากสภามหาวิทยาลัยทักษิณ ให้จัดตั้งเป็นหน่วยงานราชการภายในมหาวิทยาลัยทักษิณ โดยแบ่งโครงสร้างองค์กรออกเป็น 4 หน่วยงานหลัก ได้แก่ สำนักงานเลขานุการคณะศิลปกรรมศาสตร์ สาขาวิชาทัศนศิลป์ สาขาวิชา ดุริยางคศาสตร์ไทย และสาขาวิชาดนตรีนานาชาติ (ดุริยางคศาสตร์สากล)
7 กุมภาพันธ์ 2548 คณะกรรมการบริหารข้าราชการมหาวิทยาลัยทักษิณ ในการประชุม ครั้งที่1/2548 มีมติให้คณะใหม่ดำเนินการโดยมีสำนักงานเลขานุการคณะเป็นหน่วยงานกลางในการดำเนินการสนับสนุนการจัดการเรียนการสอน การบริหารงบประมาณ และมีประธานบริหารหลักสูตรทำหน้าที่บริหารจัดการด้านวิชาการของหลักสูตรต่างๆ สังกัดคณะฯ ทั้งนี้ให้ยกเลิกตำแหน่งหัวหน้าสาขาวิชาคณะศิลปกรรมศาสตร์ จัดการเรียนการสอนในสาขาวิชาดังนี้
คณะเศรษฐศาสตร์และบริหารธุรกิจ มหาวิทยาลัยทักษิณ
คณะเศรษฐศาสตร์และบริหารธุรกิจ มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ตำบลเขารูปช้าง อำเภอเมือง จังหวัดสงขลา
คณะเศรษฐศาสตร์และบริหารธุรกิจ
ซึ่งเป็นการเปิดสอนวิชาเศรษฐศาสตร์เป็นแห่งแรกในภาคใต้
ส่วนภาควิชาบริหารธุรกิจได้เปิดสอนหลักสูตรบริหารธุรกิจบัณฑิต(บธ.บ) สาขาการบัญชี และสาขาการตลาด ซึ่งเป็นหลักสูตรต่อเนื่อง 2 ปี
การจัดการเรียนการสอนหลักสูตรดังกล่าวอยู่ในความรับผิดชอบของภาควิชาเศรษฐศาสตร์ และภาควิชาบริหารธุรกิจ สังกัดคณะสังคมศาสตร์
และได้รับความร่วมมือจากคณะต่าง ๆ ได้แก่ คณะวิทยาศาสตร์ คณะมนุษยศาสตร์ คณะศึกษาศาสตร์ และคณะพลศึกษา
โดยในระยะแรกที่เปิดสอนมีอาจารย์ประจำสาขาเศรษฐศาสตร์ 3 คน และสาขาบริหารธุรกิจ 2 คน
ได้รับการสนับสนุนอาจารย์พิเศษจากมหาวิทยาลัยศรีนครินทรวิโรฒ ประสานมิตร มหาวิทยาลัยสงขลานครินทร์ จุฬาลงกรณ์มหาวิทยาลัย
มหาวิทยาลัยธรรมศาสตร์ รวมทั้งวิทยากรจากหน่วยงานราชการและเอกชน
ได้รวมภาควิชาเศรษฐศาสตร์และภาควิชาบริหารธุรกิจเข้าด้วยกัน โดยจัดตั้งเป็นภาควิชาเศรษฐศาสตร์และบริหารธุรกิจ สังกัดคณะมนุษยศาสตร์และสังคมศาสตร์
ได้แก่ หลักสูตรเศรษฐศาสตรบัณฑิต(ศ.บ.) สาขาวิชาเศรษฐศาสตร์
หลักสูตรบริหารธุรกิจบัณฑิต(บช.บ.) สาขาวิชาการบัญชี วิชาเอกการบัญชี
หลักสูตรบริหารธุรกิจบัณฑิต(บธ.บ.) สาขาวิชาบริหารธุรกิจ วิชาเอกการตลาด
วิชาเอกการประกอบการและการจัดการ วิชาเอกการจัดการการค้าปลีก
และระดับปริญญาโท 1 หลักสูตร คือ หลักสูตรบริหารธุรกิจมหาบัณฑิต(บธ.ม.) สาขาวิชาการจัดการธุรกิจ
อาเนีย
อาเนีย (アーニャ, Anya) (ชื่อจริง แอนนา ยู รีเอน่า โคโคโรว่า () ; ) เป็นตัวละครจากการ์ตูนญี่ปุ่นเรื่อง คุณครูจอมเวท เนกิมะ!
เป็นเพื่อนนักเรียนที่จบการศึกษาจาก โรงเรียนมหาเวทเมดีน่า พร้อมกับเนกิในปี ค.ศ. 2002 อายุเธอแก่กว่า เนกิ หนึ่งปี และเป็นเพื่อนกันมาตั้งแต่เด็กๆ ในขณะนี้เธอได้รับหนทางเป็นจอทเวทสูงส่ง โดยได้รับหน้าที่เป็นนักทำนายอยู่ใน ลอนดอน เริ่มปรากฏตัวอย่างจริงจัง ในช่วงเนกิปิดเทอม (เล่ม 19 เป็นต้นไป) แต่จะไปปรากฏตัวในภาค เนกิมะ!? นีโอ มากกว่า แอบชอบเนกิแต่จะแสดงอาการโดยการ จะเอาชนะเนกิให้ได้
ในคืนหิมะตกเมื่อ 6 ปีก่อน เป็นวันที่อาเนียย้ายมาอยู่หอโรงเรียนมหาเวทมนตร์เมดิน่าจึงรอดมาได้ ส่วนแม่ของอาเนียถูกสาปกลายเป็นหินเช่นเดียวกับคนอื่นๆในหมู่บ้าน
ใน ภาค นีโอ ตอน ที่ 23 อาเนียยอมแลกตัวกับปีศาจเพื่อจะได้แข่งแกร่งกว่าเนกิ แต่เนกิสามารถเอาชนะอาเนีย (ปีศาจ) ได้ และช่วยอาเนียได้ในที่สุด
โรงเรียนเมืองนครศรีธรรมราช
โรงเรียนเมืองนครศรีธรรมราช (ม.น.ศ.) เป็นโรงเรียนมัธยมศึกษาขนาดใหญ่พิเศษ ประเภทสหวิทยาสังกัดกรมสามัญศึกษา กระทรวงศึกษาธิการเลขที่ 128 หมู่ 1 ต.นาทราย อำเภอเมืองนครศรีธรรมราช จังหวัดนครศรีธรรมราช รหัสไปรษณีย์ 80280
โรงเรียนเมืองนครศรีธรรมราช เปิดสอนครั้งแรก เมื่อวันที่ 16 พฤษภาคม 2499 เป็นหลักสูตรมัธยมศึกษา (ม.1-3) สังกัดกองการศึกษาพิเศษ โดย นายชุ่ม สมพันธ กำนันตำบลนาเคียน เป็นที่ตั้งโรงเรียน ต่อมาได้เปลี่ยนเป็นหลักสูตรประถมศึกษาตอนปลาย (ป.5-7) สังกัดกรมสามัญศึกษา
ปี 2515 ได้ย้ายมาอยู่ที่วัดจอมล้าน (วัดร้าง) หมู่ที่ 1 ตำบลนาทราย ซึ่งมีเนื้อที่ประมาณ 21 ไร่เศษ ซึ่งเป็นที่ตั้งโรงเรียนจนถึงปัจจุบัน
ปี 2519 กรมสามัญศึกษาได้สั่งยุบโรงเรียนเมืองนครศรีธรรมราช ซึ่งเปิดสอนตามหลักสูตรประถมศึกษาตอนปลาย และตั้งโรงเรียนตามชื่อเดิม แต่เปลี่ยนแปลงหลักสูตรมัธยมศึกษาตอนต้น สังกัดกองการมัธยมศึกษากรมสามัญศึกษา
ปี 2527 กรมสามัญศึกษาได้อนุมัติให้ขยายชั้นเรียนมัธยมศึกษาตอนปลาย
จัดแผนชั้นเรียน
ผู้อำนวยการโรงเรียนคนปัจจุบัน
ตราประจำโรงเรียน
เป็นรูปพระมหาธารวรมหาวิหาร จังหวัดนครศรีธรรมราช มีรัศมีบริเวณยอดพระธาตุ มีชื่อโรงเรียน
อยู่ในวงกรมด้านบน และคติพจน์ของโรงเรียนอยู่ด้านล่าง
เขียว-ขาว
อาคาร1 ชุ่ม สมพันธ์ เป็นอาคาร2ชั้นครึ่งปูนครึ่งไม้
อาคาร2 มิ่งเมือง เป็นอาคาร3ชั้น
อาคาร3 ร่มโพธิ์ เป็นอาคาร3ชั้น
โจเจียง
โจเจียง เป็นบุตรชายคนที่ 2 ของโจโฉอันเกิดจากนางเปียนซี หนวดเคราสีเหลือง มีความสามารถในการรบสูง โจโฉให้โจเจียงเป็นเจ้าเมืองเอียนเหลง เมื่อโจโฉตายแล้ว โจผีได้อำนาจต่อ โจเจียงไม่ขัดขวางการขึ้นมามีอำนาจของโจผี จึงได้ครองเมืองเอียนเหลงต่อไป
แฮหัวป๋า
แฮหัวป๋า (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นบุตรชายคนโตของแฮหัวเอี๋ยน มีชื่อรองว่า ชงเฉวียน ห้าวหาญเหมือนบิดา ชำนาญการยิงเกาทัณฑ์บนหลังม้า เป็นที่รักของทหารในบังคับบัญชา
แฮหัวป๋าออกศึกหลายครั้งในบังคับบัญชาของสุมาอี้ ภายหลังร่วมกับโจซองคิดโค่นอำนาจสุมาอี้เพื่อรักษาราชบัลลังก์โจฮอง แต่สุมาอี้ล่วงรู้แผนการจึงทำรัฐประหารยึดอำนาจโจซองและจับโจซองและพรรคพวกประหาร ส่วนแฮหัวป๋าหนีไปสวามิภักดิ์ต่อเกียงอุย
แฮหัวป๋าได้ออกรบในบังคับบัญชาของเกียงอุยหลายครั้ง เกียงอุยขัดข้องสิ่งใดมักจะถามแฮหัวป๋า ในการรบชิงเมืองเตียงเจี๋ยง แฮหัวป๋าตกในอุบายทิ้งเมืองของเตงงาย จึงยกทัพเข้าไปในเมือง ทหารเตงงายได้ยิงเกาทัณฑ์ ทุ่มก้อนหินถูกแฮหัวป๋าเสียชีวิต
บูชุ
บูชุ () คือ ส่วนประกอบต่าง ๆ ที่คันจิทุกตัวนั้นมี ซึ่งเป็นพื้นฐานที่ใช้จำแนกตัวคันจิ มีทั้งหมด 214 ตัวอักษร หลังจากที่ได้ทำหนังสือที่ชื่อเซ็ตสึมงไกจิ (）ขึ้นมา
ในการจำแนกตัวอักษรนั้น ส่วนของบูชุนั้นถือได้ว่าเป็นอักษรตัวแรกที่เราตั้งเปิดหา เมื่อเปิดตัวบูชุที่คันจิตัวนั้นมาแล้ว ก็จะเจอกับคันจิที่มาประกอบกันตัวบูชุนั้น ซึ่งตัวบูชุเองก็ไม่ได้เปลี่ยนรูปไป
 * 耒 - らいすき、すきへん
 * 耳 - みみ、みみへん
* 見；见(cn) - みる
* 金；釒；钅(cn) - かね、かねへん
* 面 - メン
* 馬；马(cn) - うま、うまへん
* 魚；鱼(cn) - うお、さかな、うおへん
* 黃；黄(jp/cn) - き
* 黽 - べんあし、かえる、ベン
* 鼻 - はな、はなへん
* 齒；歯(jp)；齿(cn) - は、はへん
* 龍；竜(jp)；龙(cn) - リュウ
* 龠 - ヤク、ふえ
บลิทซ์ครีก
บลิทซ์ครีก () การโจมตีสายฟ้าแลบ เป็นคำแผลงเป็นอังกฤษ เป็นปฏิบัติการร่วมทางยุทธวิธีของกองทัพนาซีเยอรมันนีในสงครามโลกครั้งที่สอง โดยรวมแสนยานุภาพทั้งทางภาคพื้นดินและในอากาศเข้าด้วยกัน คำว่า "บลิทซ์ครีก" เป็นอธิบายการโจมตีอย่างรวดเร็ว ประกอบด้วยการทิ้งระเบิดโดยเครื่องบินรบก่อนที่จะใช้ยานเกราะบุกเข้าโจมตีตามอย่างรวดเร็ว และสร้างความประหลาดใจให้กับฝ่ายข้าศึก ทำให้ฝ่ายตั้งรับไม่มีเวลาที่จะเตรียมการป้องกันใด ๆ เลย แนวคิดบลิทซ์ครีกนั้นได้รับการพัฒนาโดยชาติต่าง ๆ ระหว่างศตวรรษที่ 20 และถูกนำออกมาใช้หลายปีหลังจากสงครามโลกครั้งที่หนึ่ง โดยเยอรมนีมากที่สุด เพื่อเป็นการป้องกันการทำศึกยืดเยื้อ บลิทซ์ครีกที่โดดเด่นในประวัติศาสตร์การทหาร คือ ช่วงต้นสงครามโลกครั้งที่สอง นำโดยพลเอกไฮนซ์ กูเดเรียน
บลิทซ์ครีกของฝ่ายเยอรมนีนั้นมีประสิทธิภาพมากในแนวรบด้านตะวันตกและในแนวรบด้านตะวันออกช่วงแรก ๆ ทำให้กองทัพส่วนใหญ่ไม่ทันระวังตัว และขาดการป้องกันซึ่งเป็นประโยชน์ต่อการรบของฝ่ายเยอรมนี
รูปแบบโดยทั่วไปของบลิทซ์ครีก ก็คือ การใช้ความรวดเร็วมากกว่าใช้ประสิทธิภาพที่เหนือกว่า และยังเป็นการใช้รูปแบบการรบแบบผสม หรือก็คือ การใช้ยานเกราะเคลื่อนที่เร็วร่วมกับทหารราบ ปืนใหญ่และกำลังสนับสนุนทางอากาศ ยุทธวิธีดังกล่าวจำเป็นต้องอาศัยความเร็วในการโจมตี ประสิทธิภาพของยานเกราะ การพัฒนาของการติดต่อสื่อสารรวมไปถึงการบัญชาการอย่างมีประสิทธิภาพ หัวใจหลักของบลิทซ์ครีกคือการรักษาความเร็วของรถถังหุ้มเกราะซึ่งสามารถเคลื่อนที่ได้อย่างรวดเร็ว กองทัพเยอรมันพยายามหลีกเลี่ยงการรบซึ่งหน้าเพื่อที่จะทำลายขวัญกำลังใจ การติดต่อสื่อสารและประสิทธิภาพการตัดสินใจของข้าศึก
การใช้ความสามารถในการโจมตีที่รวดเร็วและมีประสิทธิภาพผสมกับความไม่ทันระวังของศัตรูทำให้ศูนย์บัญชาการของศัตรูปั่นป่วน การโจมตีครั้งในโปแลนด์สามารถทำให้ยึดเมืองได้รวดเร็วมาก หัวใจหลักสำคัญของกลยุทธ์นี้คือ กองกำลังรถถังและความสามารถด้านทัพอากาศ ทว่า หากศัตรูได้ระวังตัวก่อนทำให้บลิทซ์ครีกล้มเหลวเหมือนสงครามในประเทศโซเวียตซึ่งได้ระมัดระวังโดยการป้องกันจุดสำคัญในเมืองต่างๆ ทำให้เกิดสงครามแห่งสตาลินกราดซึ่งยืดเยื้ออย่างมาก
ช่วงสงครามโลกครั้งที่ 1 ในแนวหน้าตะวันตก โดยที่สงครามในช่วงนั้นคือการตั้งรับในหลุมเพลาะอย่างเดียวทั้ง 2 ฝั่งโดยแต่ละฝ่าย มีจุดกวาดล้างคือตรงกลางระหว่างทั้ง 2 ฝั่ง มีทั้งลวดหนามที่กั้นไม่ให้มีฝ่ายใดทะลวงที่มั่นได้ แต่ฝ่ายอังกฤษได้นำเสนอรถถังบุกทะลวงที่ไร้เทียมทานต่อปืนกลและปืนไรเฟิล ได้ข้ามลวดหนามและหลุมเพลาะ แต่ทว่า ในช่วงนั้นรถถังของฝ่ายอังกฤษผลิดไม่ได้มากพอก่อนสงครามจะจบ ทำให้เยอรมันได้สัมผัส "ความเปลี่ยนแปลง" ของสนามรบและสถานะการณ์ ในขณะที่ฝ่ายสัมพันธมิตรได้ศึกษารถถังมานานปีจึงไม่รู้ประสบการณ์ของ "ความเปลี่ยนแปลง" หลังจากนั้นเยอรมันได้พยายามศึกษารถถังและใช้งานเทคโนโลยีนี้ให้ดีที่สุด
ตันซีม
ตันซีม (Tanzim, ภาษาอาหรับ: تنظيم, หมายถึงองค์กร) เป็นกลุ่มหนึ่งของขบวนการฟาตะหฺในปาเลสไตน์ มีลักษณะเป็นหน่วยป้องกันใหม่ของฟาตะหฺ สมาชิกมีแนวโน้มเป็นคนหนุ่มมากกว่าฟาตะหฺกลุ่มอื่นๆที่เติบโตหลังจากยุคของข้อตกลงออสโล ผู้นำกลุ่มคือ มาร์วาน บาร์คูตี สมาชิกส่วนใหญ่ของกลุ่มเข้าร่วมกับกองทัพของยัสเซอร์ อาราฟัต กลุ่มนี้มีมือระเบิดพลีชีพที่เป็นผู้หญิง เช่น อันดาลีฟ ตากัตกา หญิงชาวเบธเลเฮมวัย 20 ปี ที่เป็นมือระเบิดพลีชีพเมื่อ 12 เมษายน พ.ศ. 2545 ที่เยรูซาเลม สังหารชาวอิสราเอลไป 6 คน บาดเจ็บ 60 คน
โรเซนโด อัลบาเรซ
โรเซนโด โฮเซ อัลบาเรซ เอร์นันเดซ () นักมวยสากลชาวนิการากัว เกิดเมื่อ 6 พฤษภาคม พ.ศ. 2513 ที่กรุงมานากัว ประเทศนิการากัว สถิติการชก 42 ครั้ง ชนะ 37 (น็อก 24) เสมอ 2 แพ้ 3 
อัลบาเรซขึ้นชกมวยสากลอาชีพครั้งแรกเมื่อ 23 พฤษภาคม พ.ศ. 2531 และขึ้นชกชนะรวด 19 ครั้งและเคยชนะน็อกโฮเซ โบนิยา ด้วย อัลบาเรซชิงแชมป์โลกรุ่นมินิมัมเวต สมาคมมวยโลกในไทยเมื่อ 2 ธันวาคม พ.ศ. 2538 และเป็นฝ่ายชนะคะคะแนนได้แชมป์มาครอง และยังป้องกันแชมป์ชนะสงคราม ป.เปาอินทร์, เกอร์มิน กัวร์เดีย, อีริก ชาเวซ, ทาคาชิ ชิโอฮามะ ด้วย ต่อมาใน พ.ศ. 2541 อัลบาเรซได้ชกล้มแชมป์กับริคาร์โด โลเปซ แชมป์โลกรุ่นเดียวกันของสภามวยโลก ซึ่งการชกยุติลงในยกที่ 8 เนื่องจากเกิดแผลแตกโดยอุบัติเหตุ และรวมคะแนนปรากฏว่าเสมอกันไป การชกแก้มือเกิดขึ้นในอีกปีต่อมา แต่เนื่องจากอัลบาเรซไม่สามารถทำน้ำหนักได้ จึงถูกปลดจากแชมป์ก่อน ซึ่งการชกปรากฏว่าโลเปซเป็นฝ่ายชนะคะแนน
หลังจากนั้น อัลบาเรซขึ้นไปชกในรุ่นไลต์ฟลายเวต และชกชนะโตมัส โรฮัส ที่ต่อมาได้เป็นแชมป์โลกของสภามวยโลก อัลบาเรซได้ชิงแชมป์โลกรุ่นไลต์ฟลายเวตของสมาคมมวยโลกเมื่อ 12 สิงหาคม พ.ศ. 2543 เนื่องจากพิชิต ช.ศิริวัฒน์ถูกปลด แต่ปรากฏว่าเป็นฝ่ายแพ้ฟาล์ว เบบิส เมนโดซาในยกที่ 7 เพราะชกต่ำกว่าเข็มขัดหลายครั้ง ก่อนจะชกแก้มือกันอีกครั้งและอัลบาเรซเป็นฝ่ายชนะคะแนนได้แชมป์มาครอง และป้องกันแชมป์ชนะพิชิต ช.ศิริวัฒน์ เสมอกับบิกตอร์ บูร์โกส ก่อนจะชกชิงแชมป์โลกรุ่นฟลายเวตของสภามวยโลกกับฮอร์เฮ อาร์เซ ซึ่งอัลบาเรซเป้นฝ่ายแพ้น็อกในยกที่ 6 หลังการชกครั้งนี้ อัลบาเรซไม่ผ่านการตรวจปัสสาวะเพื่อหาสารกระตุ้น หลังจากนั้น อัลบาเรซได้หยุดชกมวยไป กลับมาชกอีกครั้งใน พ.ศ. 2555 ในวัย 42 ปี ซึ่งเป็นฝ่ายแพ้น็อกในยกที่ 5
อเล็กซานเดอร์ แมกนูตอฟ
อเล็กซานเดอร์ แมกนูตอฟ (Alexander Mahmutov) นักมวยสากลชาวรัสเซีย เกิดเมื่อ 18 กุมภาพันธ์ พ.ศ. 2509 ที่เมือง Noginsk สถิติการชก 51 ครั้ง ชนะ 42 (น็อค 21) เสมอ 1 แพ้ 8
Nepenthes eymae
Nepenthes eymae เป็นพืชกินสัตว์ในสกุล "หม้อข้าวหม้อแกงลิง" มีถิ่นอาศัยเฉพาะในภูเขากลางเกาะซูลาเวซี เป็นญาติใกล้ชิดกับ "N. maxima" ได้ชื่อตามปีแยร์ โฌแซ็ฟ ไอมา () นักพฤกษศาสตร์ชาวดัตช์ซึ่งทำงานในประเทศซูรินาม และหมู่เกาะอินเดียตะวันออกของดัตช์
Nepenthes mindanaoensis
Nepenthes mindanaoensis มาจากภาษาละติน "Mindanao" เกาะฟิลิปปินส์ "-ensis" แปลว่า "จาก" เป็นพืชถิ่นเดียวบนเนินเขาศิลาแลงบนเกาะมินดาเนาในประเทศฟิลิปปินส์ เป็นญาติใกล้ชิดกับ "N. alata".
ปวันรัตน์ นาคสุริยะ
ปวันรัตน์ นาคสุริยะ (เกิด 9 มกราคม พ.ศ. 2509) ชื่อเล่น เหมี่ยว เป็นนักแสดงและพิธีกรชาวไทย เป็นบุตรสาวของธรรมรัตน์ นาคสุริยะ จบการศึกษาระดับมัธยมศึกษาที่โรงเรียนบดินทรเดชา (สิงห์ สิงหเสนี) เธอยังเป็นนักเรียนการแสดงรุ่นแรกของช่องสาม มีผลงานแสดงละครเรื่องแรกใน "โลกใบเล็ก" โดยรับบทเป็นนักศึกษาร่วมกับ ธงชัย ประสงค์สันติ ชาตรี ชมพู, ธีรภัทร ธนะภูมิ, ผกาวลี บุญญะจิตติ และศักดิ์ชัย บุญญะศรีมานนท์ โดยก่อนหน้านี้ เธอยังได้มีโอกาสร่วมงานแสดงละครอยู่บ้าง ต่อมาเธอได้แจ้งเกิดจากบทคนรับใช้ในโฆษณาไบกอนเขียว จึงมีงานแสดงในบทคนใช้เป็นส่วนใหญ่ ปัจจุบันปวันรัตน์มีบุตรชายลูกครึ่งไทย-เยอรมัน ชื่อ ไมเคิล
ผลงานละครโทรทัศน์ทั้งหมดในฐานะผู้กำกับละครช่อง 3
ผลงานการเขียนบทละครโทรทัศน์ทางช่องช่อง 3
ผลงานการเขียนบทละครโทรทัศน์ทางช่องช่อง 7
ซัลเฟอร์ไดออกไซด์
ซัลเฟอร์ไดออกไซด์ (สูตรทางเคมี SO) เป็นออกไซด์ชนิดหนึ่งของกำมะถัน
2SO+O→2SO
ซึ่งก๊าซซัลเฟอร์ไตรออกไซด์นี้สามารถละลายน้ำเกิดเป็นสารละลายกรดซัลฟิวริก
ญาณี จงวิสุทธิ์
ญาณี จงวิสุทธิ์ มีชื่อเล่นว่า ตุ๊ก เป็นนักแสดง และพิธีกรชาวไทย เป็นรุ่นพี่คณะเดียวกันกับ ผอูน จันทรศิริ นักแสดง และผู้กำกับการแสดงทั้งละครโทรทัศน์ ละครเวที และภาพยนตร์
ทางหลวงแผ่นดินหมายเลข 211
ทางหลวงแผ่นดินหมายเลข 211 สายหนองสองห้อง–เชียงคาน เป็นทางหลวงแผ่นดินที่มีลักษณะทอดยาวไปตามแม่น้ำโขง แยกออกมาจากทางหลวงแผ่นดินหมายเลข 2 ในเขตเทศบาลตำบลหนองสองห้อง ตำบลค่ายบกหวาน อำเภอเมืองหนองคาย จังหวัดหนองคาย และสิ้นสุดที่อำเภอเชียงคาน จังหวัดเลย โดยตัดผ่านอำเภอเมืองหนองคาย อำเภอท่าบ่อ อำเภอศรีเชียงใหม่ อำเภอสังคม จังหวัดหนองคาย อำเภอปากชม และอำเภอเชียงคาน จังหวัดเลย รวมระยะทางทั้งสิ้น 184.36 กิโลเมตร
ทางหลวงแผ่นดินหมายเลข 211 เป็นถนนขนาด 2 ช่องจราจรและ 4 ช่องจราจร โดยอยู่ในการควบคุมดูแลของสำนักทางหลวงที่ 3 (สกลนคร) และสำนักทางหลวงที่ 6 (เพชรบูรณ์)
อรุณ ภาวิไล
อรุณ ภาวิไล บุตรชายคนสุดท้องของ ศาสตราจารย์ ดร.ระวี ภาวิไล มีชื่อเล่นว่า 'รุณ แต่หลายคนมักจะคิดว่าเขาชื่อเล่นชื่อ ตุ๋ย อันเนื่องมาจากตัวละครที่เขาแสดงชื่อเดียวกันในรายการ เพชฌฆาตความเครียด ซึ่งออกอากาศระหว่างปี 2528-2529 ทาง ช่อง 9 เป็นนักแสดง และผู้กำกับภาพยนตร์ชาวไทย ปัจจุบันนอกจากงานแสดงและพิธีกรแล้ว อรุณยังทำธุรกิจร้านอาหารฝรั่ง ชื่อร้าน Tui Restaurant & Pub ซอยปัญจมิตร ลาดพร้าว 94
อรุณ ภาวิไล สมรสกับจุไร ภาวิไลมีบุตร 2 คน คนที่ 2 ชื่อว่า อาภา ภาวิไล (แม็กกี้) ปัจจุบันได้กลายเป็นนักแสดงในสังกัดช่อง 7 แล้ว
โกวเล้ง:พลิกฟ้าผ่ายุทธ์จักร
โกวเล้ง:พลิกฟ้าผ่ายุทธ์จักร () เป็นการ์ตูนจีน เคยได้รับการตีพิมพ์ครั้งแรกในไทย ในนิตยสารการ์ตูนรายสัปดาห์ A-Week และถูกจัดทำเป็นฉบับพ็อกเก๊ตบุคส์ จัดจำหน่ายในช่วงวันที่ 5 กรกฎาคม 2544 เรื่องราวในหนังสือไม่ได้เป็นบทประพันธ์เดิมของโกวเล้ง แต่การประพันธ์เรื่องขึ้นมาใหม่โดย สิจิ่งเชิน และผลงานการสร้างสรรค์ภาพโดย หลิวติ้งเจียน ความเกี่ยวข้องกับโกวเล้งคือนำเอาตัวละครในนวนิยายดำลังภายในเรื่องต่างๆของ โกวเล้ง มารวมกันโดยผูกให้ตัวละครมาพบเจอกันยุคสมัยเดียวกัน โดยตัวละครที่นำมาทั้งตัวเอกและตัวร้ายของเรื่องนั้นด้วย ซึ่งตัวละครในนวนิยายกำลังภายในที่นำมาผูกเป็นเรื่อง โกวเล้ง:พลิกฟ้าผ่ายุทธ์จักร ได้แก่ ฤทธิ์มีดสั้น ลูกปลาน้อยเซียวฮื่อยี้ จอมโจรจอมใจ หงส์ผงาดฟ้า ฯลฯ
เริ่มจากการระลองกันระหว่างไซมึ้งซวยเซาะผู้เป็นอาจารย์และโง่วเช้งเกี่ยมผู้เป็นศิษย์ โดยอ้างว่าเป็นท้าดวลกับบไซมึ้งซวยเซาะด้วยรัก โดยตนเป็นตัวแทนเมือง ซิ้งเปียก๊ก ไซมึ้งซวยเซาะเป็นฝ่ายเปิดศึกด้วยดาบจันทร์เสี้ยวในกระบวนท่าวายุเดือนทมิฬ
นิสโม
นิสโม (Nismo ย่อจาก Nissan Motorsport International Limited; () เป็นบริษัทย่อยของนิสสัน ในการจัดการเรื่องการปรับแต่งสมรรถนะรถยนต์ นิสโมก่อตั้งเมื่อ 17 กันยายน พ.ศ. 2527 โดยมีสำนักงานใหญ่อยู่ที่ โตเกียว ประเทศญี่ปุ่น
ในปัจจุบันนิสโมมีส่วนร่วมในการแข่งขัน
เครื่องยนต์โรตารี
เครื่องยนต์โรตารี (rotary engine) หรือ เครื่องยนต์วันเคล (Wankel engine) เป็นรูปแบบของเครื่องยนต์ ที่ใช้หลักการหมุนแทนที่การใช้งานลูกสูบ นอกเหนือกว่านั้นการออกแบบเครื่องยนต์แบบลูกสูบที่ใช้กันทั่วไปเครื่องยนต์วันเคลให้ข้อได้เปรียบกว่าในเรื่องของ: ความเรียบง่าย, ราบรื่น, กระทัดรัด, ด้วยจำนวนรอบการหมุนที่มีรอบต่อนาทีที่มีค่าสูง (high revolutions per minute) และอัตราส่วนกำลังต่อน้ำหนัก (power to weight ratio) ที่สูง เครื่องยนต์วันเคลนี้โดยทั่วไปจะเรียกกันว่าเครื่องยนต์โรตารี่แต่ชื่อนี้ยังใช้เรียกรวมไปถึงการออกแบบที่แตกต่างกันอย่างสมบูรณ์อื่น ๆ อีกด้วย เครื่องยนต์โรตารีคิดค้นโดยวิศวกรชาวเยอรมันชื่อ เฟลิกซ์ วันเคล (Felix Wankel) เขาได้จดสิทธิบัตรเป็นครั้งแรกสำหรับเครื่องยนต์ในปี 1929, เริ่มพัฒนาในช่วงเริ่มต้นในปี 1950 ที่ NSU (เป็นบริษัทผลิตรถยนต์และจักรยานยนต์ของเยอรมัน ก่อตั้งขึ้นในปี 1873 แบรนด์เก่าของออดี้) และต้นแบบการทำงานได้แล้วเสร็จสมบูรณ์ในปี 1957 ต่อมา NSU ได้รับใบอนุญาตการออกแบบให้กับบริษัททั่วโลก, โดยได้มีส่วนในการปรับปรุงการออกแบบและพัฒนาอย่างต่อเนื่อง วัฏจักรสี่จังหวะ (four-stroke cycle) เกิดขึ้นภายในห้องเผาไหม้ที่กำลังเคลื่อนที่อยู่ระหว่างภายในช่องว่างของ เอพิโทรคอยด์ (Epitrochoid) ที่มีรูปร่างเหมือนรูปวงรีหรือรูปไข่และตัวโรเตอร์ที่มีความคล้ายคลึงกันกับรูปร่างของ สามเหลี่ยมรูโลซ (Reuleaux triangle) ที่มีผิวด้านข้างที่ค่อนข้างราบเรียบ
เนื่องจากน้ำหนักที่เบาและขนาดเล็ก เครื่องยนต์โรตารีนิยมติดตั้งภายในรถแข่ง รถโกคาร์ต เครื่องบิน
มาสด้าถือว่าเป็นผู้นำด้านเครื่องยนต์โรตารี ที่นำเครื่องยนต์มาต่อยอดและพัฒนาจนมีชื่อเสียงทั้งทางด้านรถสปอร์ต และรถแข่งมอเตอร์สปอร์ต
เดอะฟิวเจอร์ซาวด์ออฟลอนดอน
เดอะฟิวเจอร์ซาวด์ออฟลอนดอน () (มักย่อว่า FSOL) เป็นวงดนตรีอิเล็กทรอนิกส์จากอังกฤษ ประกอบด้วยสมาชิกดูโอ แกร์รี โคเบน และไบรอัน ดูแกนส์
ไบรอัน ดูแกนส์ และ แกร์รี โคเบน เริ่มพบกัน ในกลางทศวรรษ 1980 ที่ มหาวิทยาลัยซัลฟอร์ด ที่เมืองแมนเชสเตอร์ ประเทศอังกฤษ ในช่วงเวลาทำงานระหว่างที่กลาสโกว์ และ แมนเชสเตอร์พวกเขาเริ่มต้นรวมงานด้วยกัน และ พวกเขาสนใจในด้าน ดนตรี เทคโนโลยี และ คอมพิวเตอร์ พวกเขาเป็นผู้เชี่ยวชาญในการเล่นเครื่องดนตรีชนิดต่างๆ อย่าง เครื่องสังเคราะห์เสียง ดรัมแมชชีน ซีเควนเซอร์ ซามเพลอ กีตาร์, และ ในปี 1988 โดย ไบรอัน ดูแกนส์ ได้มีโครงการจะทำเพลงครั้งแรก โดย ได้ออกซิงเกิลแรกในปี 1988 คือ สเตเกอร์ฮูแมนนอยด์ ในนาน ชื่อ Humanoid ต่อมา ในช่วงะหว่าง ปี 1990 ถึง 1991 ได้ออกขายซิงเกิล ในปี 1991 คือ "Q" และ "Metropolis" เป็นดนตรีเอซิดเฮาส์ ที่ประสบความสำเร็จในอังกฤษ และอย่างคงได้ออกอัลบั้มรวมเพลงที่มีอัลบั้มชุด เอิร์ธบีต ในปี 1992
ต่อมาในปี 1991 ก็ได้เปลี่ยนเป็นชื่อเดอะฟิวเจอร์ซาวด์ออฟลอนดอน โดยจะรวมดนตรีอิเล็กทรอนิกส์หลากหลาย และ ออกอัลบั้ม ชุดแรก Accelerator แล้วก็ได้ออกซิงเกิล ปาปัวนิวกินี ออกจำหน่าย ในปี ค.ศ. 1991 ได้มีนักร้องรับเชิญอย่าง ลิซ่า เจอร์ราด แล้วก็ได้เซ็นสัญยากับค่ายเพลง กับค่ายกบคาย เวอร์จิ้น เรคคอร์ดส์ (Virgin Records) ในช่วงปี 1992 แล้วต่อมา ชุดที่สอง Lifeforms ชุดที่สาม ISDN ต่อมา อัลบั้ม Dead Citiesในปี 1996 และ ในปี 2007 ได้ออกชุด From the Archives Vol. 1, From the Archives Vol. 2, From the Archives Vol. 3, ปี 2008ได้ออกชุดที่สี่ From the Archives Vol. 4
และวงนี้อย่างทำงานด้านอี่นๆ คือ ออกแบบ, แอนิเมชัน, ผู้ประพันธ์ดนตรี, โปรดิวเซอร์เพลง, ผู้กำกับภาพยนตร์, คอมพิวเตอร์กราฟิกส์
Nepenthes glandulifera
Nepenthes glandulifera (จากภาษาละติน: "glandis" = ต่อม/ปลอก, "ferre" = พยุง/ค้ำ) เป็นหม้อข้าวหม้อแกงลิงถิ่นเดียวของภูเขาโฮส (Hose) ตอนกลางของรัฐซาราวะก์ ในประเทศมาเลเซีย เป็นญาติใกล้ชิดกับ "N. pilosa"
Nepenthes carunculata
Nepenthes carunculata ( เล็ก/แคระ "caro" = เนื้อ; อ้างถึงรยางค์บนเมล็ด ) เป็นหม้อข้าวหม้อแกงลิงชนิดพื้นสูง พบบนเกาะสุมาตรา มีลักษณะคล้ายกับ "N. bongso" ซึ่งยังมีข้อโต้แย้งเกี่ยวกับ 2 ชนิดนี้ว่าควรแยกออกเป็นคนละชนิดหรือไม่
ลูกผสมตามธรรมชาติของ "N. carunculata" ยังไม่มีการบันทึกไว้ ถึงแม้ว่าอาจจะมีการผสมข้ามชนิดกับ "N. bongso" ก็ตาม
Nepenthes chaniana
Nepenthes chaniana ( ได้ชื่อตาม ซี.แอล. เชน (C.L. Chan) , กรรมการผู้จัดการของโรงพิมพ์ประวัติศาสตร์ธรรมชาติ (บอร์เนียว) ) เป็นพืชที่สูง ที่อยู่ในสกุลหม้อข้าวหม้อแกงลิง มีขนสีขาวหนาและยาว หม้อรูปทรงกระบอกมีสีขาวถึงเหลือง
เป็นเวลานานมากที่หม้อข้าวหม้อแกงลิงชนิดนี้ถูกระบุผิดเป็น "N. pilosa" ซึ่ง "N. pilosa" เป็นพืชถิ่นเดียวของกาลิมันตัน (Kalimantan) "N. chaniana" พบในรัฐซาบะฮ์ และรัฐซาราวะก์ (บูกิต บาทู ลาวี (Bukit Batu Lawi) และภูเขาอื่นๆ) หม้อของ "N. pilosa" มีรูปทรงกลมมลและกว้างกว่าหม้อของ "N. chaniana".
ตัวอย่างชีววิทยาของ "N. chaniana" ถูกเก็บโดยชาร์ลส์ คลาร์ก () บนภูเขาอาลับ (Alab) จุดสูงสุดของอุทยานแห่งชาติเทือกเขาคร็อกเกอร์ (Crocker Range)
อัลเบิร์ต เวสเกอร์
อัลเบิร์ต เวสเกอร์ () เป็นตัวละครในเกมชุดเรซิเดนต์อีวิล ที่ปรากฏตัวออกมาในภาค 1 ภาค Code Veronica และภาค 4 หลังจากที่อัลเบลล่าล่มสลาย เขาได้สั่งงานให้กับเอด้า วองมาขโมยไวรัสจากพวกลัทธิลอสอิลลูมินาดอส (Los Illuminados) ซึ่งมีแซดเลอร์ (Saddler)เป็นผู้นำของลัทธิและเป็นผู้สั่งให้จับตัวแอซลี่ มา
เวสเกอร์เกิดจากโครงการวิจัยของสเปนเซอร์และนักวิทยาศาสตร์ชื่อว่าเวสเกอร์ในชื่อโครงการว่า Wesker Children เพื่อคัดเลือกมนุษย์ที่แข็งแกร่งที่สุดด้วยไวรัสโปรเจนิเตอร์ ซึ่งอัลเบิร์ต เป็นผู้รอดชีวิตเพียงหนึ่งในสองจากการทดลอง(อีกคนชื่อ Alex Wesker ซึ่งไม่ทราบว่า มีชีวิตอยู่หรือไม่) นามว่าเวสเกอร์ เป็นชื่อของเด็กที่ผ่านการทดลองแต่ชื่อจริงๆก็เขายังเป็นปริศนา หลังจากนั้นเขาก็เข้าร่วมการทดลองต่างๆของอัลเบลล่า และเวสเกอร์เองก็เป็นผู้ที่ร่วมมือกับbirkin(หัวหน้านักวิจัย บอสของเกมภาค2) ในการสังหาร marcus หัวหน้าศูนย์ฝึกอบรมของอัลเบลล่า
เวสเกอร์ได้รับพลังพิเศษจากไวรัสที่เขาได้รับจาก Birkin เพื่อนรักนักวิจัยของเขาทำให้เขามีพละกำลังและความเร็วเหนือมนุษย์แต่ไวรัสนั้นไม่สมบูรณ์ทำให้เขาต้องฉีดยาต้านไวรัสอยู่เป็นระยะ
เวสเกอร์เป็นคนที่หักหลังผู้อื่นได้ถ้าเขาไม่ไว้ใจ เขาสืบเสาะหาต้นกำเนิดของตนเองด้วยการขโมยสืบค้นข้อมูลลับต่างๆของอัลเบลล่า ก่อนอัลเบลล่าจะล่มสลายเขาได้ขโมยความลับจากอัลเบลล่าไปขายให้กับองค์กรคู่อริของอัลเบลล่าเพื่อปูทางให้เขาย้ายตัวเองเข้าองค์กรนั้น
ในภาค5 เวสเกอร์ ได้รู้ความจริงเรื่องชาติกำเนิดของตนเองจากสเปนเซอร์ เขาโกรธแค้นมากที่รู้ว่าตนเองเกิดจากการทดลองของสเปนเซอร์จึงบันดาลโทสะลงมือสังหารสเปนเซอร์ทิ้ง แล้วจึงเริ่มต้น Doomday project โดยการใช้ไวรัสสายพันธุ์ดัดแปลงที่มีชื่อว่า Uroboros บรรจุเข้ามิสไซค์ยิงเข้าสู่ชั้นบรรยากาศเพื่อให้ไวรัสแผ่กระจายไปทั่วโลกเพื่อสร้างโลกในอุดมคติ โดยการรวบรวมคนที่รอดจากไวรัสนั้นแล้วสร้างสังคมใหม่ที่เขาจะกลายเป็นผู้ปกครอง แต่ท้ายที่สุด ก็โดนฆ่าตายโดย Chris Redfield และ คู่หูที่ชื่อ Sheva Alomar นั้นเอง
ในช่วงหนึ่งที่เวสเกอร์ได้เดินทางไปยังยุโรปตะวันออก เขาได้ไปมีความสัมพันธ์กับหญิงสาวพื้นเมืองในภูมิภาคดังกล่าวก่อนที่จะทิ้งเธอไป และแล้วเธอก็ให้กำเนิดลูกชายของเขา เธอตั้งชื่อให้ว่า เจ็ค มุลเลอร์(Jake Muller) ผู้ที่มีกรุ๊ปเลือดชนิดพิเศษที่ป้องกันจาก C-Virus เขาได้ช่วยโลกไว้ด้วยการให้เลือดเป็นตัววัคซีนป้องกันซีไวรัสจากโลกแต่เขาปฏิเสธที่จะเดินตามรอยบิดาด้วยการทำลายโลกและรับงานด้วยการเป็นทหารรับจ้างทั่วโลกและพร้อมกับพยายามจะทำลาย C-Virus ที่ยังหลงเหลืออยู่จากการก่อการร้ายทางชีวภาพ
โรงเรียนเตรียมอุดมศึกษา ภาคใต้
โรงเรียนเตรียมอุดมศึกษาภาคใต้ เดิมชื่อโรงเรียนศรีวิชัย ประกาศจัดตั้งเมื่อ วันที่ 23 มีนาคม พ.ศ. 2538 โดยนายสัมพันธ์ ทองสมัคร รัฐมนตรีว่าการกระทรวงศึกษาธิการในสมัยนั้น เพื่อเตรียมนักเรียนมัธยมศึกษาตอนปลายในภาคใต้ เข้าศึกษาต่อในระดับอุดมศึกษาโดยเฉพาะ ปัจจุบันโรงเรียนเตรียมอุดมศึกษาภาคใต้ ตั้งอยู่ที่ หมู่ 6 ตำบลนาพรุ อำเภอพระพรหม จังหวัดนครศรีธรรมราช เปิดสอนในระดับมัธยมศึกษาตอนปลาย (ม.4-ม.6) สังกัดสำนักงานเขตพื้นที่การศึกษามัธยมศึกษา เขต 12 มีนายพีระพงษ์ สองวิหค เป็นผู้อำนวยการโรงเรียน
โรงเรียนเตรียมอุดมศึกษาภาคใต้ เดิมชื่อ โรงเรียนศรีวิชัย ประกาศจัดตั้งเมื่อ วันที่ 23 มีนาคม พ.ศ. 2538 โดย นายสัมพันธ์ ทองสมัคร รัฐมนตรีว่าการกระทรวงศึกษาธิการในสมัยนั้น จัดตั้งขึ้นเพื่อเตรียมนักเรียนมัธยมศึกษาตอนปลายในภาคใต้ เข้าศึกษาต่อในระดับอุดมศึกษาโดยเฉพาะ มีจัดการเรียนการสอนในระดับมัธยมศึกษาตอนปลาย (ม.4-ม.6) ซึ่งได้รับบริจาคที่ดินจาก บริษัท ซิตี้แลนด์ กรุ๊ป จำกัด จำนวน 46 ไร่ 1 งาน 28.5 ตารางวา ณ หมู่ที่ 6 ตำบลนาพรุ อำเภอพระพรหม จ. นครศรีธรรมราช 
ใช้อักษรย่อ ศ.ว. และมีตราประจำโรงเรียนเป็นพระมหาธาตุเปล่งรัศมี 19 แฉก ซึ่งเป็นพระมหาธาตุประจำจังหวัดนครศรีธรรมราช 
ต่อมาในวันที่ 6 เมษายน พ.ศ. 2540 กระทรวงศึกษาธิการได้ประกาศเปลี่ยนชื่อจากโรงเรียนศรีวิชัย เป็น โรงเรียนเตรียมอุดมศึกษาภาคใต้ โดยนายชุมพล ศิลปอาชา รัฐมนตรีว่าการกระทรวงศึกษาธิการในสมัยนั้น เพื่อสนองนักเรียนใน 14 จังหวัดภาคใต้ ให้มีโอกาสเท่าเทียมกับนักเรียนในกรุงเทพมหานคร โรงเรียนเตรียมอุดมศึกษาภาคใต้ได้รับการสนับสนุนทางด้านวิชาการ และหลักสูตรจากโรงเรียนเตรียมอุดมศึกษา เพื่อเตรียมนักเรียนเพื่อเข้าศึกษาต่อในระดับอุดมศึกษาโดยเฉพาะ
ปัจจุบัน รับนักเรียนมัธยมศึกษาปีที่ 4 ปีละประมาณ 400 คน จำนวน 11 ห้องเรียน ซึ่งแบ่งเป็น
- แผนการเรียนวิทย์-คณิต 5 ห้องเรียน
- แผนการเรียนศิลป์-คำนวณ 3 ห้องเรียน
- แผนการเรียนศิลป์-ภาษาจีน 1 ห้องเรียน
- แผนการเรียนศิลป์-ภาษาญี่ปุ่น 1 ห้องเรียน
- SME Gifted (ส่งเสริมความเป็นเลิศด้านวิทยาศาสตร์ คณิตศาสตร์และภาษาอังกฤษ) 1 ห้องเรียน 
โดยแบ่งการรับนักเรียนเป็น 3 ประเภท ประกอบด้วยโรงเรียนเตรียมอุดมศึกษาภาคใต้เปิดสอนในระดับมัธยมศึกษาตอนปลายสายสามัญ โดยแบ่งตามกลุ่มสาระการเรียนรู้ที่เน้นดังนี้มี 3 รอบดังนี้โดยในปีแรก ๆ นั้นการแข่งขันจัดขึ้นภายในสนามกีฬาของโรงเรียน แต่เมื่อโรงเรียนมีการขยายตัวและรับนักเรียนมากขึ้น สถานที่จัดการแข่งขันจึงเปลี่ยนเป็น สนามกีฬากลางจังหวัดนครศรีธรรมราชเป็นต้นมา
กิจกรรมที่น่าสนใจในการแข่งขันกีฬาสี